SEMPENA ULANG TAHUN KE-65 - MEK HABSAH TERIMA SUMBANGAN DUA MESIN OKSIGEN

"Sebelum ini saya ada mesin oksigen yang sudah lebih lapan tahun digunakan dan sudah tidak lagi sesuai. Perkara ini diketahui individu kenamaan lantas menghulur sumbangan mesin bantuan pernafasan bernilai RM12,000," kata penyanyi, pelakon dan pelawak era 1980-an, Mek Habsah yang tersentuh apabila menerima dua mesin bantuan pernafasan oksigen sumbangan individu kenamaan dan pertubuhan amal, Kitafund.

Lebih bermakna lagi apabila sumbangan tersebut diterimanya sempena ulang tahun kelahiran yang ke-65, Jumaat lalu. Mek Habsah atau nama sebenar, Habsah Bakar sudah lebih 20 tahun menderita sakit paru-paru kronik dan sering keluar masuk hospital untuk mendapatkan rawatan.

"Sebelum ini saya ada mesin oksigen yang sudah lebih lapan tahun digunakan dan sudah tidak lagi sesuai. Perkara ini diketahui individu kenamaan lantas menghulur sumbangan mesin bantuan pernafasan bernilai RM12,000," katanya.

Ditanya siapa gerangan insan budiman itu, Mek Habsah berkata, individu terbabit enggan dikenali: "Malah, diajak bergambar dengan saya bersama mesin ini pun beliau enggan. Saya amat berbesar hati dengan keikhlasannya membantu.

"Terima kasih juga kepada artis muda, Izzmad Harun yang prihatin membantu melalui platform Kitafund," katanya ditemui pada majlis penyerahan sumbangan di restoran yang diusahakannya, Mek Habsah Corner, baru baru ini.

Mek Habsah berkata, dengan dua mesin oksigen diterima, dia tidak perlu risau lagi setiap kali berada di rumah atau keluar berniaga.

"Selama ini, saya terpaksa bergantung hampir 20 jam sehari dengan mesin oksigen akibat kegagalan organ paru-paru yang agak kronik. Apabila mempunyai dua mesin, satu daripadanya boleh letak di rumah, manakala satu lagi dibawa ke mana-mana. Semoga jasa dan budi baik semua pihak yang bermurah hati menghulurkan sumbangan diberkati," ujarnya.

Sementara itu, Izzmad berkata, bantuan kepada Mek Habsah adalah fasa ketiga dalam projek Nilai Kasih Selalu Di Jiwa. Sebelum ini, Kitafund membantu Raisha Mikayla yang perlu menjalani pembedahan pemindahan hati di India dan Riyadh Adrian Sabriel Al Hayden Osman yang disahkan mengalami tumor prostatik.

"Ini usaha kecil saya yang dibantu ramai pihak dan teman artis. Ketika COVID-19, ramai berdepan kesempitan hidup. Bagi saya, hidup lebih bermakna apabila kita memberi sumbangan dan bantuan. Saya sendiri bangga dapat membantu Mek Habsah," tuturnya.

www.myartis.com / Sumber: Berita Harian

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KEDUA-DUA BELAH KAKI SUDAH DIJANGKITI KUMAN - ROSLAN SHAH SEMAKIN UZUR, MATA DIBUTAKAN

"Keadaan dia sekarang memang semakin uzur. Doktor dah matikan saraf mata, jadi memang dia tak boleh tengok langsung seumur hidup. Sebelum ini mata dia memang dah tak berapa terang, nampak tapi kabur. Tapi disebabkan kepala dia kerap sakit berdenyut-denyut, jadi doktor terpaksa matikan saraf mata.

"Proses itu dilakukan sekaligus ketika dia jalani pembedahan kaki yang sudah dijangkiti kuman. Dia dah tak boleh jalan sejak beberapa lalu disebabkan kedua-dua kakinya sudah dijangkiti kuman.

"Sekarang ini, isteri dan anak dia yang bantu untuk uruskan dirinya. Mujur isterinya masih sihat dapat bantu uruskan apa yang patut," kata pemilik agensi umrah UT Travel & Tours, Ustaz Taufik dimana dia kerap menziarahi pelakon veteran Roslan Saleh atau Pak Lan.

Menurut Ustaz Taufik yang menziarahinya beberapa hari lalu, keadaan kesihatan pelakon itu kini semakin uzur dan sudah tidak dapat melihat lagi memandangkan saraf matanya sudah dimatikan oleh doktor kerana mahu menhilangkan rasa sakit dan pening kepala yang dialami Pak Lan akibat kencing manis.

Sementara itu, Ustaz Taufik turut memberitahu Pak Lan sebelum ini tetap meneruskan berniaga di tepi jalan biarpun dalam keadaan kurang sihat.

Klik untuk gambr besar

"Sebelum ini, dia memang berniaga walaupun dalam keadaan sakit. Anak dia yang bantu sekali berniaga di tepi jalan. Sampai sekarang dia masih berniaga tapi anaknya yang uruskan.

"Kalau ada permintaan di stesen minyak, anak dia akan hantar. Tapi kalau tak laku, barang niaga tu akan dipulangkan semula. Itulah sumber pendapatan Pak Lan.

"Dari dulu Pak Lan memang tak ada nak minta bantuan, selagi dia boleh berniaga, dia akan usaha cari duit sendiri. Cuma, saya sendiri yang berharap orang ramai boleh menghulurkan bantuan memandangkan keadaannya sekarang sudah uzur," ujarnya.

Ustaz Taufik turut memaklumkan, mereka yang ingin membantu meringankan beban boleh berbuat demikian dengan menghubungi isteri atau anak-anaknya.

Terdahulu, Pak Lan menjalankan perniagaan kecil-kecilan menjual daging dendeng, sambal lado dan sambal hitam belimbing buluh dari rumah semasa Perintah Kawalan Pergerakan (PKP) pada 2020. Pak Lan tidak lagi aktif berlakon semenjak keadaan kesihatannya yang semakin merosok sejak 2018.

Dalam pada itu, Roslan, 65, yang kali terakhir membawakan watak Tok Ketua dalam filem 'Ratu Kala Jengking: Puteri Keranda' itu ditemui di kediamannya di Kampung Rantau Panjang, di sini, hari ini.

Menurut pelakon yang sering tampil dalam drama terbitan Skop Productions itu, beliau amat merindui untuk berlakon teater, drama dan filem bagaimanapun terpaksa melupakan hasrat itu berikutan masalah kesihatan yang dihadapi.

"Saya amat merindui dunia lakonan selepas kali terakhir aktif empat tahun lalu. Saya terpaksa melupakan bidang lakonan kerana faktor kesihatan dan kerinduan saya terhadap rakan yang sama-sama berlakon, terubat juga apabila mereka menziarahi saya," katanya.

Roslan berkata, beliau tidak mampu melangkah berikutan kesakitan kaki kirinya dan terpaksa menghabiskan waktu di atas katil mudah laras. Beliau tidak mampu lagi menjual daging dendeng yang dihasilkan isteri di pekan Masjid Tanah seperti yang dilakukannya sebelum ini.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ARWAH SALEEM MAHU BERDUET - SYAFIQ FARHAIN TERHARU

"Ingatkan arwah tidak mahu menyanyi dengan saya, rupa-rupanya arwah pernah menyimpan hasrat untuk kami berkongsi pentas dan merakamkan lagu duet.

"Cuma, arwah terlebih dahulu ingin melihat sama ada saya betul-betul serius menyanyi atau sebaliknya," kata penyanyi baharu, Syafiq Farhain yang terharu apabila mendapat tahu bapanya, Allahyarham Saleem pernah meluahkan hasrat mahu berduet dengannya.

Meskipun tidak kesampaian, Syafiq, 24, berkata, hasrat yang diluahkan arwah ayahnya kepada kenalan rapat keluarganya sudah cukup membuat dirinya gembira.

Dalam pada itu, Syafiq turut meluahkan hasrat merakamkan semula lagu nyanyian arwah ayahnya yang kurang dikenali sebagai tanda penghargaan.

Klik untuk gambar besar

Bukan sekadar single, sebaliknya Syafiq merancang sebuah album khas sebagai kenangan kepada peminat setia Saleem.

"Banyak lagu Iklim dan Saleem yang saya suka sejak kecil. Kalau boleh, saya mahu merakam semula lagu nyanyiannya yang kurang dikenali. Insya-Allah, kalau ada peluang saya mahu merakamkan single baharu khusus untuk arwah.

"Saya sukakan lirik yang puitis kerana mahu pendengar merasai apa yang saya cuba sampaikan. Seperti lagu nyanyian arwah ayah, saya juga mahukan sentuhan sama tetapi dinyanyikan dengan cara sendiri," ujarnya.

Saleem atau nama sebenarnya, AM Salim Abdul Majeed menghembuskan nafas terakhir, 14 Oktober lalu pada usia 57 tahun selepas terbabit dalam kemalangan motosikal.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA SHAHIDA BIDAS ALIFF SYUKRI: "KENAPA EDIT...? BIAR 1 MALAYSIA BACA"

Semua pasti mengetahui mengenai kemelut yang melanda jutawan kosmetik, Datuk Seri Aliff Syukri dan isterinya, Datin Seri Nur Shahida sejak akhir-akhir ini apabila sering memuatnaik luahan sedih yang seakan menggambarkan masalah berlaku di dalam rumah tangga menerusi akaun Instagram masing-masing.

Terbaru, Aliff memuatnaik sekeping foto dia bersama anak-anak dan ibunya tanpa kehadiran isteri. Malah, kapsyen pada gambar tersebut memberikan bayangan ada kalanya hidup bersendirian tanpa pasangan terasa lebih bahagia: "Merekalah segalanya.. Terkadang lebih baik sendiri tapi bahagia....," tulisnya.

Tidak berdiam diri, Shahida tampil memberikan komen mengenai 'sindiran' suaminya itu, mempersoalkan tindakan Aliff mengolah kembali kapsyen yang ditulis sebelum ini. Rata-rata netizen tertanya apakah kapsyen yang ditulis oleh Aliff. Namun, ada netizen yang mendakwa dia sebelum ini menulis, "Bersendirian lebih baik daripada dengan seseorang yang tidak melakukan apa-apa".

Sedangkan lidah lagi tergigit, ini kan pula suami isteri. Ingat kembali saat manis dan susah senang bersama dan hargailah isteri tercinta. Sama-sama kita doakan yang baik-baik buat pasangan ini, semoga kemelut rumah tangga mereka menemui jalan penyelesaian yang terbaik.

Klik untuk gambar besar

www.myartis.com / Sumber & foto: Beautifulnara, Instagram Aliff Syukri & Datin Shahida

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HAFREEZ: "DUA TAHUN BERSAMA TAK ADA KACAU... BERTUNANG NI BUNYI-BUNYI PULA"

Mendedahkan ada individu yang cuba menganggu hubungan pertunangannya dengan aktres Zara Zya, pelakon Hafreez Adam, 29, bagaimanapun menganggap perkara itu sebagai sebahagian cabaran dan ujian sepanjang melalui tempoh pertunangan.

"Betullah kata orang ada dugaan, sebenarnya agar pelik juga sepanjang dua tahun bersama sebelum ini tak ada orang kacau atau cucuk-cucuk kami, tapi lepas bertunang ni ada bunyi-bunyi pula. Sejujurnya sebelum ini tunang kami tak pernah gaduh, tapi lepas tunang ni ada lain sikit... tapi saya anggap ini semua dugaan, kalau kita terlalu fikirkan tentang hal ini memang akan menganggu.

"Bagi saya dalam fasa pertunangan ini komunikasi sangat penting, penjalanan kmi dah nak sampai ke penghujung, lainlah kalau sebelum tunang dulu kita mungkin boleh anggap hanya kawan sahaja," katanya yang mengikat tali pertunangan dengan Zara pada 12 Oktober lalu dalam sebuah majlis tertutup di Sungai Buloh, Selangor.

Hafreez dan Zara dijangka akan mendirikan rumah tangga pada Oktober tahun depan. Sebelum ini, Hafreez dan keluarga telah merisik Zara pada 8 September lalu. Pasangan yang mula berkenalan ketika membintangi drama 'Mona Lisa' pada 2017 itu pernah merancang untuk mendirikan rumah tangga pada tahun lalu, namun komitmen terhadap kerja membuatkan hasrat itu terpaksa ditangguhkan.

Klik untuk gambar besar

Sementara itu, Hafreez berkata kesibukan kerja dan kepadatan jadual penggambaran membuatkan dia dan Zara jarang bertemu: "Selepas bertunang kami baru berjumpa dua kali, tapi kalau ikutkan sebelum bertunang pun jarang jumpa.

"Kami pun agak sibuk di set penggambaran, kebiasaannya kami mesej melalui WhatSapp dan kalau ada majlis yang sama lebih senang nak jumpa. Tipulah kalau kata tak rindu, cumanya kami kena matang dalam hubungan dan ini bukannya bercinta macam budak sekolah, jadi saya letak dalam kepala bahawa apa yang kita buat ini untuk masa depan kami nanti," ujarnya.

Dalam perkembangan lain, Hafreez kini sedang sibuk menjalani penggambaran telefilem 'Izrail Memanggil'. Selain Hafreez, pelakon yang turut membintangi telefilem arahan Zamri Zakaria ini ialah Tiz Zaqyah, Fauziah Nawi, Iswan Ismail dan Farhan Asri.

www.myartis.com / Sumber & foto: mStar, Instagram Hafreez Adam & Zara Zya

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


16 GAMBAR - AWAL, SCHA & LARA TUNAI UMRAH, BERPUASA DI MEKAH

UPDATE:

Gambar-gambar Awal Ashaari, Scha Alyahya, si comel Lara dan ahli keluarga mereka yang kini berada di Tanah Suci Mekah.

Selain menunaikan umrah, mereka juga dapat merasakan kenikmatan berpuasa di sana yang sememangnya menjadi impian umat Islam.

"Kali pertama saya menjejakkan kaki di bumi Mekah pada bulan Ramadhan 1998, kini dijemput kembali pada Ramadhan 2016 bersama Mak, Abah, Mama, Isteri & anak saya. Terima Kasih Allah," ujar Awal Ashaari

"Alhamdulillah, selesai sudah Umrah Lara yang pertama, walaupun Lara ZZzz lepas tawaf yang ke 4," tambahnya di laman IG.

Doa kami, semoga mereka sekeluarga mendapat keberkatan Allah SWT di sana. Amin.

INGIN MELETAKKAN IKLAN ANDA DI SINI? SIZE 450 x 350 - KLIK UNTUK INFO

Sumber & foto: Awal IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


BLACK NAFI 'RUMAH SIAP PAHAT BERBUNYI'

Penyanyi Black Hanafiah menyangkal tuduhan bahawa dia masih berhutang selepas majlis perkahwinannya 13 September lalu. Malah dakwaan yang menyatakan dia menjadi mangsa orang tengah apabila individu itu enggan melunaskan bayaran perkahwinan juga disifatkannya sebagai tidak masuk akal.

"Saya tidak pernah berurusan dengan mana-mana orang tengah," jelas Black.

Untuk info, isu timbul apabila ada yang mendakwa Black menggunakan orang tengah untuk urusan menyewa busana perkahwinannya dengan Naquia Yasirah Mohamad Khairi sehingga timbul isu bayaran belum dijelaskan.

Menurut Black atau nama sebenarnya Hanifah Hanafiah, 26, dia tidak pernah menggunakan mana-mana orang perantaraan untuk urusan perkahwinannya termasuk soal menyewa pakaian daripada seorang pereka fesyen.

"Saya sendiri tidak mengetahui mengenai cerita berkenaan dan ia tidak berkaitan dengan saya," jelasnya dipetik sebagai berkata semalam.

Black yang bernikah dengan Naquia, 28, pada 13 September di Zebra Square, Kampung Pandan berkata, majlis perkahwinannya juga tidak mendapat sebarang tajaan daripada mana-mana pihak. Hanya pelamin ketika di majlis pernikahan di Zebra Square dan majlis resepsi di Pantai Dalam sahaja yang ditaja.

Oleh yang demikian, dia tidak berhutang dengan mana-mana pihak kerana semua hal melibatkan perkahwinannya telah selesai tanpa sebarang masalah.

"Urusan baju kahwin saya berurusan sendiri dengan pereka fesyen tersebut dan wang sewaan pakaian telah dilunaskan dan isu itu tidak pernah timbul.

"Jika ada apa-apa persoalan berbangkit pihak yang berurusan dengan saya boleh menghubungi saya tetapi daripada pengetahuan saya, semua hal melibatkan majlis tempoh hari telah pun selesai," katanya yang kini terasa 'rindu' merayap waktu malam seperti zaman bujangnya dulu.


NETIZEN KRITIK SILING TANDAS DIPASANG MURAL - HANIS ZALIKHA PADAM KOMEN

Jika anda mengikuti perkembangan isteri kepada pelakon Hairul Azreen iaitu pelakon Hanis Zalikha, pasti anda tahu bahawa ibu dua cahaya mata ini bukan sahaja bergelar usahawan berjaya namun kini dilihat semakin aktif menceburi bidang reka bentuk dalaman.

Menerusi laman Instagram, Hanis juga sering berkongsikan perkembangan terbaru mengenai reka dalaman rumah pelanggannya. Namun, satu entri Hanis dikritik apabila memasang mural di siling tandas rumah pelanggannya.

Seorang netizen turut meninggalkan komen panjang mengenai bahaya pemasangan mural atau wallpaper di siling terutama di tandas kerana ia hanya satu pembaziran dan boleh memberi kesan pada kesihatan.

Malah, netizen itu turut mendakwa Hanis tidak mengkaji atau melakukan pemeriksaan seperti sistem pengudaraan, masalah mekanikal dan struktur terlebih dahulu.

Klik untuk gambar besar

Bagaimanapun difahamkan, komen netizen tersebut pada Instagram Hanis itu telah dipadam mungkin kerana tidak mahu mencetuskan perbalahan di ruangan komen.

Namun, isu itu terus hangat diperkatakan di laman Twitter dimana netizen terus menyuarakan pendapat mereka tentang perkara tersebut. Bagaimanapun, ada netizen mendakwa ubah suai itu dilakukan pada rumahnya dan bukan pada rumah pelanggannya.

Apa-apa pun, kita nantikan sahaja penjelasan daripada Hanis sendiri yang mungkin tahu apa yang dilakukannya daripada terus bertelagah.

www.myartis.com / Sumber & foto: Rotikaya & Instagram Hanis Zalikha

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SELAMAT LAHIRKAN ANAK LELAKI - NEELOFA & PU RIZ NAMAKAN 'MUHAMMAD BILAL'

Kira-kita pukul 4.44 petang Sabtu, selebriti terkenal, Noor Neelofa telah pun selamat melahirkan anak sulung yang merupakan bayi lelaki di sebuah pusat perubatan.

Suaminya, Haris Ismail atau lebih dikenali PU Riz, memaklumkan Neelofa atau nama sebenarnya Noor Neelofa Mohd Noor dan bayi mereka kini berada dalam keadaan baik. Dalam pada itu, PU Riz turut memberitahu mereka memilih nama 'Muhammad Bilal' untuk bayi berkenaan.

"Alhamdulillahirabbil'alamin. Puji dan syukur kami panjatkan kepada Allah SWT untuk segala berkat dan rahmat-Nya, isteri saya, Noor Neelofa Mohd Noor telah selamat melahirkan putera sulung kami pada 29 Januari 2022 jam 3.44 petang.

"Syukur Alhamdulillah, segala urusan dipermudahkan, kini isteri saya sedang berehat dan kami sedang melalui satu fasa yang sangat menggembirakan untuk kami sekeluarga," jelasnya yang dipetik sebagai kepada mStar.

Klik untuk gambar besar

Dalam pada itu, PU Riz, 27, yang mendirikan rumah tangga bersama Neelofa, 33, pada Mac 2020 itu turut mengucapkan terima kasih atas doa orang ramai terhadap dia dan isteri sejak mereka berkahwin.

"Saya dan Neelofa ingin merakamkan jutaan penghargaan dan rasa penuh bersyukur atas doa yang dikirim oleh anda semua. Terima kasih atas ingatan kalian sejak kami mendirikan rumah tangga sehinggalah kami menimang cahaya mata.

"Sebagaimana kalian mendoakan kesejahteraan saya dan isteri tahun lalu, mohon titipkan juga doa-doa yang baik agar zuriat yang berada di pangkuan kami ini mampu menjadi khalifah yang dapat memberikan kebaikan kepada agama dan negara," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"HIDUP NI KOPI O KOSONG... SENGET MUKA.. SELALU TELAN, RINDU PAHIT ITU..." - SHARNAAZ

Pelakon Sharnaaz Ahmad menerusi laman Instagram miliknya telah memuatnaik satu posting dimana dia berkata hidup ini umpama kopi o tanpa gula, walaupun pahit tetap ditelan kerana rindu dengan rasa pahit itu. Ini kerana kata Sharnaaz, dugaan yang pahit sebenarnya banyak manfaat dan kemanisannya akan hadir dengan lebih bermakna.

"Hidup ni macam kopi o kosong tanpa gula.. Pahit likat, nak telan pun senget muka.. tapi bila dah selalu telan, rasa rindu dgn pahit itu.. begitulah kehidupan.. Dugaan yg pahit sebenarnya banyak manfaat.. Jadi lebihkan pahit dalam kehidupan, supaya bila kemanisan yg hadir nanti lebih bermakna.. happy weekend sahabat hamba yg mulia semua," tulis Sharnaaz.

Dalam pada itu diruangan komen rata-rata pengikut meminta Sharnaaz terus positif dan kuat menempuhi hari-hari mendatang. Ada juga yang memberikan kata-kata semangat kepada Sharnaaz supaya tidak takut akan kepahitan kerana anak lelakinya, Jebat adalah kemanisan dalam kehidupan

Sharnaaz kini masih dalam proses perbicaraan kes penceraiannya bersama Noor Nabila dan enggan berbuat demikian kerana ingin menyelamatkan rumah tangga yang telah dibina sejak dua tahun lalu. Sharnaaz juga telah memfailkan permohonan nusyuz terhadap isterinya. Sebelum ini, Nabila turut memfailkan interim hadanah (hak jagaan anak sementara) terhadap anak tunggal mereka, Jebat Jayden di Mahkamah Tinggi Syariah Kuala Lumpur.

Klik untuk gambar besar

www.myartis.com / Sumber & foto: Astro Gempak & Instagram Sharnaaz Ahmad

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SAM BUNKFACE FAILKAN PERMOHONAN PINDAAN TUNTUTAN NAFKAH

"Peguam dia (Sam) akan failkan pindaan kepada dokumen yang dia sendiri sudah failkan sebelum ini. Selepas itu barulah kami boleh jawab balik pindaan yang dia tuntut di mahkamah. Dia tuntut untuk ubah perintah nafkah anak.

"Sebelum ini, perintah menetapkan dua terma untuknya iaitu pertama, bayar nafkah bulanan sebanyak RM1,000 sehingga Disember tahun lalu dan RM1,300 bermula Januari tahun ini. Sekarang, dia nak ubah jumlah RM1,300 itu kepada satu angka yang kami pun tak pasti berapa.

"Sekarang timbul isu daripada segi pembayaran angka nafkah bulanan yang patut dibayarnya itu," kata peguam Aida, Yusfa Hanis Yusoff yang memberitahu, pihaknya belum mendapat maklumat pindaan apa dikemukakan vokalis kumpulan Bunkface, Sam dan sebutan kedua bakal dilangsungkan Jun ini.

Klik untuk gambar besar

Sam atau nama sebenarnya Shamsul Annuar Mohd Baharom hari ini telah memfailkan pindaan terhadap perjanjian pindaan tuntutan nafkah anaknya Maleeq, hasil perkahwinan bersama bekas isteri, Aida Azira Hussin, yang dibuat ketika prosiding di Mahkamah Rendah Syariah Petaling pada 18 Jun 2020.

Sam berbuat demikian selepas proses sulh antaranya dengan Aida gagal mencapai kata putus bulan lalu. Bagaimanapun, penyanyi terbabit tidak hadir pada sebutan kes pertama yang sepatutnya berlangsung hari ini di Mahkamah Rendah Syariah Petaling, di sini. Sam diwakili peguamnya Liyana Sihar dalam prosiding hari itu.

Menurut Yusfa, pihaknya juga tidak pasti apa alasan Sam memfailkan pindaan itu selagi belum terima salinan dokumen terbabit. Namun, dia tidak menafikan isu itu mungkin timbul akibat masalah kewangan.

Sementara itu, Aida berkata, dia berharap kes tuntutan nafkah itu akan selesai dengan mencapai kata sepakat terbaik. Dia cuma mahukan anaknya Maleeq terima nafkah secukupnya.

"Saya harap urusan antara kami (dengan bekas suami) selesai sebaiknya kerana saya mahu teruskan hidup saya. Saya nak fokus kepada anak dan kerjaya saya. Saya tak nak ada apa-apa lagi. Saya cuma nak besarkan anak saya dalam keadaan yang sempurna dan mencukupi. Itu saja," ujarnya yang dipetik sebagai berkata kepada Harian Metro.

Untuk makluman, Sam dan Aida mendirikan rumah tangga pada 25 April 2015 dan dikurniakan seorang anak lelaki. Pada 2019, pasangan itu mengumumkan sudah bercerai. Sam kemudian melangsungkan pernikahan dengan Puteri Eifa Ezrin Mohd Kushairi pada Disember tahun lalu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAHNIAH - LINDA RAFAR SELAMAT LAHIRKAN BAYI LELAKI

Selepas mengadakan majlis doa selamat baru-baru ini dengan tema telekung, hari ini Linda Rafar dan Syed Aiman dikurnikan seorang bayi lelaki yang merupakan anak ketiga mereka di Hospital Gleneagles, Ampang, kira-kira pukul 2.05 petang.

Meskipun bayi tersebut dilahirkan menerusi pembedahan, namun Linda dan bayinya sihat-sihat sahaja.

"Kali ini hero (lelaki) lagi. Alhamdulillah, segala-galanya telah berjalan dengan lancar dan dipermudahkan urusan. Kami berada di hospital sejak jam 7 pagi tadi. Dalam jam 12 tengah hari, Linda telah dimasukkan ke dewan pembedahan.

"Saya juga turut berada di sisinya dari awal hingga selamat bersalin. Biarpun terpaksa menunggu lama untuk anak ketiga ini, tetapi ia satu rahmat buat saya dan Linda," ujarnya dipetik sebagai berkata kepada BH Online.

Untuk info, bayi tersebut lahir dengan berat 2.85 kilogram.

Foto: Linda IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


ISU 'ANGKAT BERAS' - PU RIZ TAMPIL JELASKAN SALAH FAHAM

"Video yang individu itu kongsikan tidak penuh... terpotong. Tapi mesejnya sampai dah," itulah jawab pendakwah bebas, PU Riz atau nama sebenarnya Haris Ismail yang tampil menjelaskan situasi sebenar, selepas dikecam gara-gara memberi tip rumahtangga membabitkan peranan suami dan isteri.

Kata PU Riz, 30, penularan rakaman pendek yang dipotong itu menyebabkan wujudnya salah faham tentang mesej sebenar yang cuba disampaikan. Suami kepada selebriti terkenal, Noor Neelofa itu diminta mengulas mengenai video tular yang memperlihatkan dia berbicara mengenai isu rumahtangga.

Menerusi video berdurasi 36 saat itu, PU Riz dianggap tidak boleh bertolak ansur dalam urusan suami isteri: "Rumah saya bayar, barang mentah saya sediakan. Tapi kalau tak da orang masak, tak ada orang nak urus... takkan saya nak pergi angkat beras (cedok) bawa masuk dalam ni (periuk), saya pula nak kena belajar (memasak)," ujarnya dalam video itu.

Klik untuk gambar besar

Kenyataan itu menimbulkan kemarahan netizen yang mempersoalkan kelayakan Haris sehingga dipanggil oleh Kementerian Pembangunan Wanita, Keluarga dan Masyarakat sebagai salah seorang penceramah.

"Atas sebab apa agensi kerajaan seperti KPWKM invite si Haris ni as one of speaker? Tiga minit pertama pun aku dah berbulu telinga dengar. Zaman sekarang semua kena give and take. Bukannya sebab kau lelaki, bini kena buat semua," tulis netizen tersebut.

Dalam pada itu, PU Riz turut menjelaskan maksud kenyataannya itu bahawa seorang isteri digalakkan memasak sekiranya mempunyai masa di rumah. Dalam pada itu, PU Riz juga menjelaskan seorang lelaki yang wajib menyediakan tempat tinggal sebagai persediaan untuk berkahwin.

"Ada di Twitter satu tulisan sebegitu... outcome daripada tulisan itu mengatakan Haris menyuruh isteri bawa beras ke dalam rumah. Sebenarnya bukan itu maksudnya... kalau didengar betul-betul dengan hati terbuka, maksudnya adalah supaya isteri itu dianjurkan untuk memasak. Bagi mereka yang bekerja dan urusan di luar, kalau tak sempat, tak jadi satu dosa atau masalah.

"Berbalik kepada video itu, apa yang disampaikan adalah pertamanya, kerana orang lelaki wajib menyediakan tempat tinggal. Orang lelaki yang mampu menyediakan tempat tinggal, tak kisah beli atau sewa, maka dia boleh berkahwin atau dianjurkan untuk berkahwin," katanya.

Untuk makluman, Haris mendirikan rumah tangga dengan Neelofa 27 Mac tahun lalu dan mereka dikurniakan cahaya mata lelaki, Muhammad Bilal pada 29 Januari lalu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DAKWAAN SHUIB PUNYAI HUBUNGAN DENGAN WATIE - NETIZEN TAK SETUJU: "CARILAH YANG PAKAI SOPAN SIKIT"

Baru-baru ini, timbul dakwaan mengatakan pelawak dan usahawan, Shuib Sepahtu sedang menjalinkan hubungan istimewa bersama wanita yang dikenali sebagai Watie selepas mereka dilihat berpakaian sedondon ketika menghadiri konsert.

Shuib juga dikatakan kerap meninggalkan tanda suka (like) terhadap gambar yang dimuat naik oleh Watie di laman Instagram miliknya. Bagaimanapun, segelintir warganet tidak bersetuju jika Shuib mempunyai hubungan dengan wanita berkenaan kerana dianggap terlalu 'menonjol'.

Menerusi ruangan komen di Facebook, netizen berharap agar Shuib mencari perempuan yang berpakaian lebih sopan berbanding Watie. Dalam pada itu, ada juga yang membandingkan penampilan Watie dengan arwah Siti Sarah.

Klik untuk gambar besar

"Carilah yang pakai sopan sikit.. jangan yang mudah nak membelanja sangat.. malu menengoknya.."

"Alahai.. menonjol sangat... Bukan masuk campur.. Tapi jauh sangat kriterianya dengan arwah...," antara kata-kata netizen.

Namun begitu, ada juga yang berharap agar warganet berhenti menilai Watie berdasarkan kisah silamnya dan bersetuju jika Shuib mempunyai jodoh dengan wanita itu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SARI YANTI DITAHAN POLIS DI CHINA

Kerana salah faham, Sari Yanti dan kru telah ditahan oleh pihak berkuasa di China ketika menjalani penggambaran drama Mencari Mubarakh di Turpan, Xinjang, China pada Jun tahun lalu.

Mereka ditahan sewaktu menjalani penggambaran di tanah perkuburan kerana didakwa menceroboh kawasan tersebut dan mereka telah dibawa menaiki trak polis.

"Kalau ditahan, saya seorang sahaja perempuan. Saya dah suruh adik bersiap sedia untuk hubungi pejabat kedutaan kalau saya kena tahan. Alhamdulillah, semua itu hanya salah faham dan akhirnya kami dilepaskan dan meneruskan penggambaran," ujar Yanti dipetik sebagai berkata.

Klik gambar untuk size besar

Tambah Sari Yanti, selain ditahan polis, dia juga sempat dimasukkan ke hospital tempatan di sana kerana demam panas.

"Cuaca di sana memang panas, kira-kira 45 darjah celsius dan berdebu kerana ia kawasan padang pasir. Bila malam dingin sangat. Saya dan Shah Jaszle dimasukkan ke hospital kerana demam panas, gara-gara kami keletihan kerana perjalanan yang jauh. Sempat jugalah air dimasukkan ke dalam badan kami.

"Biarpun saya alami pelbagai dugaan tetapi saya suka tengok suasana di sana. Dapat lihat pokok anggur sepanjang jalan dan satu lagi masyarakat di sana suka makan tembikai. Sewaktu penggambaran, orang di sana macam biasa saja dengan aktiviti mereka. Jadi kerja kami berjalan lancar, cuma yang di kawasan perkuburan itu sahaja," jelasnya.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


EYRA HAZALI UMUM HAMIL ANAK KEDUA

"Awak serius ke sayang? Atau ini adalah ujian kehamilan yang lama dulu?" itulah kata suami pelakon Eyra Hazali, Muhammad Haziq Nadzli yang seolah tidak percaya isterinya itu kini sedang hamil anak kedua mereka.

"Saya baru menggunakan ujian kehamilan ini sebentar tadi, hendak melompat teruja tetapi awak berada di dalam bilik berhadapan itu. Saya ada membuat satu lagi ujian kehamilan di bawah," tutur Eyra pula bagi menjawab persoalan suaminya itu.

Berita gembira tersebut dikongsikan Eyra menerusi laman Instagram miliknya dengan memuat naik satu dimana dia membuat kejutan memberikan hadiah kit ujian kehamilan kepada suaminya. Difahamkan, usia kandungan pelakon itu kini sudah mencecah lima bulan.

Klik untuk gambar besar

"Alhamdulillah 🤍 4 months left. Doakan kami semua sihat ya 🌹," tulis Eyra.

Dalam video berkenaan, pasangan itu dilihat berpelukan dan menangis kegembiraan di atas rezeki zuriat itu. Eyra dan suami turut berkongsikan berita gembira itu bersama keluarga melalui panggilan video.

Untuk makluman, Eyra dan Haziq mendirikan rumah tangga pada 1 November 2019. Pasangan itu dikurniakan seorang cahaya mata lelaki Muhammad Hayder Qhalish Muhammad Haziq.

KLIK VIDEO DIBAWAH INI UNTUK TONTON

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GAMBAR SANA SINI - AKSI PELAKON 'MACHO'

"Ini namanya, 'Separuh masak'," ujar pelakon yang merupakan adik kepada penyanyi sebuah kumpulan popular 90-an.

Bayangkan bila mukanya yang 'macho', dicukur begini hingga hanya tinggal misai sebelah sahaja. Apa-apapun... jom teka siapakah gerangan pelakon ini?

Klik link di bawah untuk gambar sebenar..!

Beliau ialah Zain Saidin, adik kepada Sasha Elite yang kini makin laris membintangi drama di kaca TV. Aksi ini bukanlah menunjukkan yang Zain sudah hilang akal, tetapi dia hanya sekadar bergurau sebelum mencukur habis kesemua misainya.

Bak kata orang... kalau dah macho, buat apapun tetap macho juga. Eerrrr... macho ke?

Klik untuk gambar besar...


ZUL ARIFFIN KATA BYE-BYE ABPBH - PEMINAT SYAK ADA KAITAN DENGAN HIJRAH

"Kepada semua peminat yang sentiasa menyokong kerjaya saya, Alhamdulillah di sini saya nak beritahu dan umumkan yang saya dah tarik diri daripada semua pencalonan ABPBH 34.

"Dan saya dah huhungi pihak BH," itulah kata pelakon Zul Ariffin yang mengumumkan penarikan diri daripada semua pencalonan Anugerah Bintang Popular Berita Harian ke-34 ABPBH34 yang dijangka berlangsung pada 13 November depan.

Bagaimanapun kata Zul atau nama sebenarnya Zulkifli Ariffin, 35, keputusan itu tiada kaitan dengan perubahannya dalam mendekatkan diri kepada agama.

"Jangan risau, saya tidak akan bersara daripada berlakon atau berhijrah atau apa-apa. Buat masa ini hanya perlahan-lahan ingin menjadi yang terbaik daripada sebelum ni. Saya bersiap sedia dan memanaskan enjin. Banyak lagi yang akan datang," katanya.

Zul berkongsi hasratnya itu menerusi posting di Instastory. Baru-baru ini Zul menarik perhatian apabila dilihat kerap bertemu dengan personaliti dakwah, Ebit Lew. Buat masa ini hanya perlahan-lahan ingin menjadi yang terbaik daripada sebelum ni.

Klik untuk gambar besar

Sementara itu, pengurus Zul iaitu Afdal Shahizad berkata aktor berkenaan mahu fokus dan kembali aktif dalam bidang seni.

"Zul ada maklumkan tahun ni akan fokus pada kerja-kerja yang tertangguh dahulu dan mahu ruang dan masa untuk kembali dengan filem dan drama baharu setelah lama berehat kerana PKP," jelasnya.

Untuk makluman, nama pelakon Zul Ariffin tercalon dalam dua pencalonan iaitu kategori Gandingan Serasi Drama Popular dan Pelakon TV Lelaki Popular Xiaomi.

Malam kemuncak ABPBH 34 dijadual disiarkan secara langsung di TV3 pada 13 November depan dan dilakukan secara virtual dengan pematuhan ketat SOP ditetapkan MKN dan KKM.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


JKM JOHOR HULUR BANTUAN KEPADA MAT SENTUL

Pelakon Mat Sentul atau nama sebenarnya, Abdul Rashid Yahya yang kini menginjak usia 88 tahun itu baru-baru ini telah menerima bantuan RM500 sebulan daripada Jabatan Kebajikan Masyarakat (JKM) Johor. Sumbangan tersebut disalurkan bagi menghargai sumbangan besar bintang legenda ini kepada dunia seni.

Pengerusi Jawatankuasa Pembangunan Wanita, Keluarga dan Masyarakat Johor, Zaiton Ismail, berkata bantuan bulanan itu akan bermula Mei ini, bagi membiayai keperluan sara hidup pelawak veteran itu.

"Kita beri sumbangan kotak kotak makanan kepada Mat Sentul selain bantuan bulanan sebanyak RM500 mulai Mei ini. Pemberian ini adalah bagi menghargai sumbangan dan jasa beliau dalam industri hiburan terutama perfileman.

"Mat Sentul masih sihat... Kita sama-sama doakan legenda hebat ini akan terus diberikan kesihatan baik," katanya menyampaikan bantuan di kediaman pelakon filem Mat Tiga Suku itu di Larkin, Johor Bahru, semalam.

Mat Sentul yang menjadi pengarah bagi beberapa siri filem menggunakan judul 'Mat' menetap bersama anak lelakinya, Roslee Rashid, 59. Zaiton berkata, Mat Sentul adalah antara 11,373 penerima bantuan JKM Johor di Johor Bahru.

"Sejak Januari lalu hingga sekarang, sebanyak RM4 juta diperuntukkan setiap bulan untuk diagihkan kepada lebih 11,000 penerima," katanya.

Klik untuk gambar besar

Sementara itu, Mat Sentul yang ditemui berseloroh gemar makan belacan sebagai rahsia mengekalkan wajah tampan. Gelagat pelakon filem 'Mat Bond' itu yang sentiasa ceria dengan lawak jenaka mengundang tawa Zaiton dan tetamu yang hadir.

Mat Sentul mendakwa, orang Melaka terutamanya di Tanjung Kling ramai tampan kerana selalu makan belacan. Mengaku tidak menghidap penyakit kronik, Mat Sentul suka mengisi masa lapang dengan berjalan-jalan. Namun, sejak akhir-akhir ini, aktiviti itu terpaksa dikurangkan kerana lututnya tidak kuat untuk berdiri.

"Saya makan belacan selalu, sebab itu masih kekal 'handsome'. Saya suka berjalan-jalan. Pada Ramadan, saya suka pergi bazar untuk mencari kuih tradisional. Saya tidak suka makan kek.

"Setiap hari, anak akan temankan saya berjalan kaki ke bazar. Saya tidak suka pergi lewat petang, suka pergi awal untuk lihat gelagat orang berniaga dan membeli makanan. Penyakit kencing manis atau darah tinggi semuanya tidak ada, cuma lutut saya tidak kuat untuk berdiri," tuturnya.

Walaupun tidak lagi aktif dalam dunia seni, Mat Sentul masih giat menulis skrip berkisar kehidupannya. Untuk makluman, Mat Sentul mempunyai lima anak lelaki dan 15 cucu. Isterinya, Allahyarham Jamilah Kasri, 71, meninggal dunia, Disember lalu.

"Saya rindu rakan seangkatan yang sezaman dengan saya. Saya suka buat skrip cerita lawak. Hendak tengok tak boleh... Rahsia," seloronya sambil meletakkan jari di bibir.

www.myartis.com / Sumber: Berita Harian

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


'HIBA' ISU UNIC - FITRI HARIS NAFI LARI & GIMIK, INI PERJELASANNYA

"Saya menegaskan kontroversi yang berlaku antara saya dan Unic bukan gimik untuk melariskan produk. Itu bukan cara saya. Saya berdiam bukan melarikan diri, namun mencari saluran dan waktu yang sesuai.

"Buat masa sekarang, saya tidak akan menjawab semua kenyataan yang dikeluarkan UNIC dan pengurus mereka atau mana-mana pihak yang menyebarkan berita di sosial media, Whatsapp dan sebagainya berkaitan isu ini," ujar penyanyi nasyid, Fitri Haris menerusi laman Instagram miliknya.

Fitri yang merupakan bekas ahli kumpulan UNIC itu menjelaskan kontroversi yang berlaku antara dirinya dengan kumpulan UNIC bukan gimik untuk melariskan sesuatu projek.

Malah, juara Gema Gegar Vaganza 2018 ini berkata, tindakannya berdiam diri daripada mengulas isu terbabit disebabkan mencari masa dan saluran yang sesuai.

Klik untuk gambar besar

Dalam masa sama, Fitri berkata, dia akan mengulas isu berkenaan selepas proses menyelesaikan masalah itu berjalan lancar.

Sebelum ini, anggota kumpulan tersebut iaitu Fakhrul, Bazli dan Nadji mengeluarkan kenyataan terkilan dengan tindakan Fitri yang menyanyikan lagu-lagu popular mereka pada setiap persembahan.

Mereka turut menganggap ia sebagai menganggu bisnes mereka yang masih aktif dalam industri muzik tanah air.

Dalam pada itu, Fitri berkata, dia menyerahkan masalah itu pada pihak pengurusan untuk menyelesaikan secara baik dengan pihak Unic.

Fitri yang memohon diberi ruang itu berkata, dia juga akan tampil memberi kenyataan rasmi dalam tempoh sepuluh hari.

"Saya akan menjawab segala persoalan dalam masa terdekat melalui saluran yang betul. Saya ingin merayu dan mohon sejuta kemaafan dan keampunan tuhan agar saya diberi masa sendiri bagi fokus kepada pembelajaran PhD yang di saat-saat kritikal," tuturnya.

Menurut Fitri lagi, pengurusannya bertanggungjawab sepenuhnya menasihati dan melakukan sebarang tindakan demi kebaikan semua pihak.

"Saya tampil bersuara tanpa rasa dendam dan ingin menagih simpati. Saya berasa amat sedih dan hiba melihat perbalahan netizen di ruangan ruangan komen sebelum dipadamkan status mereka. Jadi saya merayu dan memohon bantuan supaya tidak berbalah dan menghakimi sesiapa," jelasnya.

www.myartis.com / Sumber: Harian Metro & mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


6 FOTO - BILA AKSI 'MESRA' AWAL-SCHA & CHE TA-ZAIN CURI PERHATIAN

Selepas pasangan Awal Ashaari dan Scha Al Yahya memuatnaik gambar aksi mesra mereka iaitu bercumbuan di tepian pantai, terkini pasangan Rozita Che Wan (Che Ta) dan Zain Saidin pula yang berjaya mencuri perhatian apabila juga memuatnaik gambar mereka sedang bercumbu ketika sedang bercuti di luar negara iaitu di Pulau Mykonos.

Wow nak kata hari kekasih lama lagi, mungkin romantik secara tiba-tiba tak? Heh!

Sebaik gambar itu dimuatnaik, tidak sampai beberapa minit ruangan komen dilaman Instagram pasangan tersebut sudah dibanjiri dengan komen-komen yang negatif. Namun ada juga yang memberikan pandangan sebaliknya.

Tidak salah untuk mereka beraksi sebegitu kerana hubungan mereka sudah halal tetapi kurang elok ditunjukkan di khalayak ramai. Tak gitu?

AWAL-SCHA

CHE TA-ZAIN

ANTARA KOMEN YANG DITERIMA MEREKA

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


DIKURNIA BAYI LELAKI - 'MUHAMMAD', NAMA ANAK KETIGA LAN KRISTAL

Akhirnya, isteri Lan Kristal, iaitu Nur Sheila Hassim selamat melahirkan anak lelaki kira-kira pukul 4.24 pagi semalam.

Artikel terdahulu:

ISTERI HAMIL 5 BULAN - LAN KRISTAL BAKAL DAPAT ANAK LELAKI

Bayi lelaki mereka itu telah diberi nama 'Muhammad'. Difahamkan, bayi dan ibunya kini berada dalam keadaan sihat tanpa sebarang masalah.

"Alhamdulillah... Isteri saya dah selamat melahirkan hero kami MUHAMMAD pd jam 4:24 pagi td. Terima kasih kpd semua yg mendoakan ya! Nanti saya upload pic hero kami," ujar Lan menerusi laman sosialnya.

Untuk rekod, Lan dan Shiela mendirikan rumah tangga pada 5 Disember 2009. Hasil perkahwinan selama 5 tahun itu, mereka telah dikurniakan dua anak perempuan sebelum ini .

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


10 GAMBAR - AKSI NAKAL NAD ZAINAL DI TRICK EYE MUSEUM, KOREA

Aksi nakal dan menarik hati Nad Zainal, 24, melawat Trick Eye Museum yang terletak di Hongdae, Korea. Selain itu, Nad juga sempat berkunjung ke Seoul Animation Centre, Flea Market dan tempat-tempat menarik di sana.

Jom tengok!

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


BEKAS ISTERI PU ABU: "LEPAS SATU KEHILANGAN... AMBIL LAGI SEORANG AKU SAYANG"

"Lepas satu kehilangan, Kau pecahkan kebisuan alam dengan mengambil lagi seorang yang aku sayang. Sungguh Kau yang Maha Berkuasa dan Maha Mengetahui. Tiada daya dan kekuatan melainkan dengan izinMu.

"Kuatkan kami, redhakan lah hati kami sekeluarga. Aku menjadi saksi atas kebaikan dan ketaatan nenekku diatas muka bumi ini keranaMu. Mohon sedekahkan Al-fatihah kepada arwah Asmah Salleh yang telah meninggal dunia pada waktu asar tadi (semalam).

"Moga roh arwah dicucuri rahmat Allah dan dikurniakan syurgaNya," demikian tulis bekas isteri Pencetus Ummah (PU) Abu, iaitu Ain Afini yang sekali lagi diuji apabila nenek kesayangannya pergi menghadap illahi, selepas dirinya bru saja melalui dugaan besar apabila diceraikan semasa hamil tujuh bulan.

Menerusi perkongsian di laman Instagram miliknya, Ain memberitahu neneknya, Asmah Salleh meninggal dunia di hospital petang semalam. Dalam pada itu, Ain turut mengimbas kembali kata-kata terakhir neneknya yang mahu melihat cicitnya, yang juga anak kepada PU Abu.

Klik untuik gambar besar

"Nanti mini lepas pantang datang Johor bawak cicit jumpa nenek. Nenek dah tak larat nak pergi rumah sana. Nanti doakan nenek kat Mekah ye, doakan nenek cepat sihat. Boleh tengok anak mini.

"Antara kata-kata terakhir yang masih aku sempat dengar sebelum mulut itu hanya kaku bersama bantuan alat pernafasan. Masa mini suap nenek makan, luluh hati lihat suapan itu susah ditelan," tulisnya lagi.

Terdahulu, nama Ain Afini menjadi bualan ramai selepas membuat pendedahan mengenai bekas suaminya, PU Abu yang telah menceraikannya melalui aplikasi WhatApp ketika dia sedang hamil. Menurut Ain Afini lagi, PU Abu ada meminta kebenaran untuk berkahwin lain hanya dua bulan selepas mereka berkahwin.

www.myartis.com / Sumber: Astro Awani & Rotikaya

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SCHA ALYAHYA NAFI HAMIL ADIK LARA

Kelmarin Awal Ashaari telah memuatnaik gambar yang mengundang spekulasi dimana ramai yang menyangka isterinya, Scha Alyahya itu kini sedang hamil anak kedua apabila melihat perut pelakon drama 'Urusan Hati Cik Drama Queen' ini kelihatan seperti baby bump.

Tidak mahu orang ramai salah faham, Scha telah tampil menafikan perkara berkenaan. Jelasnya mungkin jenis kain baldu yang dipakainya di dalam gambar tersebut tebal menyebabkan perutnya kelihatan sedikit besar seperti sedang hamil.

Klik untuk gambar besar

"Taklah. Secara logik pun, saya kini kerap bersenam secara intensif dengan jurulatih kecergasan. Tidak mungkin saya masih aktif bersenam sebegitu rupa kalau sedang hamil.

"Saya andaikan, orang beranggapan saya hamil kerana baju itu memang menampakkan saya sedikit besar dan kembang. Kita semua tahu, kain baldu memang tebal. Saya sepatutnya mengenakan tali pada bahagian pinggang, tetapi saya membukanya," jelas Scha.

Dalam masa sama, Scha turut bersyukur kerana ramai yang mendoakan perkara baik-baik untuknya dan keluarga.

"Ia benda yang baik. Kalau betul saya hamil, kenapa perlu dinafikan? Semua orang juga tahu, sebelum ini saya berusaha dan mencuba agak lama untuk mendapatkan Lara.

"Jadi, jelas peminat mahu saya hamil anak kedua pula. Ia juga seperti doa dan saya bersyukur kerana ada yang terus mendoakan buat saya," katanya.

Untuk rekod, Scha berkahwin dengan Awal pada 4 Mei 2012 dan mereka dikurniakan puteri sulung bernama Lara Alana pada 22 Julai 2014.

Sumber: Berita Harian

Foto: Scha Alyahya IG & Awal Ashaari IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


ADLIN AMAN RAMLIE DISANGKA 'ORANG UTAN': "SAMPAI POLIS ROADBLOCK PKP PUN SOAL AKU"

"Maaf bro (AC Mizal) aku terpaksa berlakon dengan kau buat kau keliru... berminggu-minggu pula tu, sampai kau suruh Emy (Datin Emylia Rosnaida) check dengan Mel (Emelda Rosmila) aku ada dekat mana.

"Terima kasih juga untuk semua yang teka, agak pening jugalah nak jawab... sampai polis roadblock PKP pun soal aku. Terima kasih sekali lagi sebab korang semua ingat suara aku macam Tuju. Sebenarnya suara aku lagi power!" kata pelakon Adlin Aman Ramlie.

Disangka selebriti di sebalik kostum Orang Utan dalam program The Masked Singer Malaysia, Adlin berkata dia menerima banyak pertanyaan daripada orang ramai.

Bukan sahaja keluarga dan peminat yang bertanya mengenai penglibatannya itu, malah dia turut berdepan pengalaman disoal oleh polis ketika melalui sekatan jalan raya.

Klik untuk gambar besar

Lebih melucukan apabila birasnya yang juga pengacara program tersebut iaitu Datuk AC Mizal turut menyiasat adakah dia merupakan individu di sebalik kostum berkenaan. Adlin berkongsi mengenai tekaan salah orang ramai itu menerusi Instagram pada Sabtu.

Dalam persembahan akhir The Masked Singer Malaysia musim pertama, ahli kumpulan K-Clique iaitu Tuju merupakan selebriti di sebalik kostum Orang Utan.

Untuk edisi kali ini, Tuju menduduki tempat ketiga dan penyanyi Aina Abdul yang menyarungkan kostum Bunga Raya menjadi juara. Manakala, bekas peserta Ceria Pop Megastar musim ketiga, Vanessa Ben Reynauld yang memakai kostum Rajah Brooke menduduki tempat kedua.

Sementara itu, Adlin turut mengakui terhibur dengan program tersebut dan memuji AC Mizal yang berjaya mengendalikan rancangan yang diadaptasi dari Korea Selatan itu dengan baik.

"Tahniah untuk semua peserta, saya sangat terhibur dengan rancangan ini. Tahniah AC Mizal tak pernah tak power. Akhir kata abang bukan Orang Utan dik!" ujarnya.

Pada malam Jumaat, AC menerusi Instagram berkata sepanjang mengacarakan program itu dia tertipu kerana menyangka individu dalam kostum Orang Utan itu adalah Adlin.

Ini kerana karakter yang ditunjukkan oleh selebriti dalam kostum berkenaan hampir sama seperti Adlin: "Dah terjawab semua bukan Adlin Aman Ramlie! Mati-mati aku ingat kau bro... karakter sama macam lu bro," tulisnya.

www.myartis.com / Sumber & foto: mStar & Instagram Adlin Aman Ramlie & AC Mizal

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


RAJA ILYA & SUAMI BAKAL DIRAIKAN DI MALAYSIA DIJANGKA SEPTEMBER DEPAN

Kedatangan Aidilfitri pada tahun ini pastinya cukup bermakna buat pelakon Raja Ilya kerana meraikannya buat kali pertama sebagai isteri. Menurut Ilya, kini hidupnya sudah lengkap kerana ada suami yang sentiasa menemani di sisi. Aidilfitri tahun ini Ilya dan suami meraikannya di kampung halamannya di Ipoh dan Taiping, Perak.

"Alhamdulillah, saya bertuah kerana Trent suami yang penyayang dan membuatkan hidup saya bahagia. Setiap kali ada masa terluang, banyak aktiviti yang kami lakukan bersama. Kami sangat teruja dapat beraya bersama keluarga dan sanak saudara di kampung," tuturnya.

Berkahwin dengan Trent Garret di kediaman saudara ahli perniagaan itu di Perth, Australia dalam majlis tertutup dan dihadiri keluarga terdekat kedua-dua belah pihak pada 23 Disember tahun lalu, Ilya ketika ditanya mengenai majlis resepsi mereka di Malaysia pula, memberitahu mengikut perancangan ia dijangka berlangsung pada September nanti.

"Memang impian kami adakan majlis resepsi perkahwinan di sini khusus untuk meraikan rakan rapat, keluarga terdekat dan pihak media. Pada mulanya, saya merancang mahu mengadakannya pada 16 Jun ini di Glam Hall Mercu Mustapa Kamal di Neo Damansara, tapi terpaksa ditangguhkan pada September kerana terikat dengan komitmen kerja," jelasnya.

Klik untuk gambar besar

Pelakon berusia 34 tahun itu kini kembali meneruskan aktiviti seninya seperti biasa selepas enam bulan berkahwin dengan ahli perniagaan kelahiran Australia itu. Pemilik nama sebenar Raja Ramilah Begum Raja Mohammad ini berkata, agenda seninya juga padat sehingga tahun depan.

Menurut Ilya, sebaik selesai majlis perkahwinannya pada Disember lalu, dia terus menyambung penggambaran drama 'Syurgaku Tak Sempurna' musim ke 2 sehingga Mac lalu. Terkini, Ilya terbabit sebagai hos program travelog 13 episod 'Raon Di Bumi Kenyalang, Sarawak' terbitan syarikat produksinya. Program travelogue arahan Muralikrishnan itu bakal ditayangkan di RTM.

"Alhamdulillah, saya masih menerima tawaran berlakon drama dan filem ketika ini. Namun, saya perlu bijak membahagikan masa antara kerjaya dan rumah tangga kerana suami juga memiliki perniagaan di Australia. Selepas selesai penggambaran drama, baru saya kembali ke Perth dan tinggal di sana selama sebulan.

"Selepas itu, saya kembali ke Malaysia untuk selesaikan skrip telemovie Sayang Ku Mia. Ia juga projek sulung terbitan syarikat saya, Golden Peacock Film Production Sdn Bhd. Selain sebagai hos, saya juga terbabit sebagai penulis skrip travelog ini.

"Ia pengalaman pertama kami suami isteri mengembara berdua sepanjang penggambaran program ini pada Ramadan lalu. Saya juga bersyukur kerana kami disambut baik oleh masyarakat di Sarawak. Kami juga mendapat tajaan penginapan dari beberapa hotel di sana," katanya yang menjelajah ke beberapa tempat di Sarawak seperti Kuching, Sri Aman, Sibu, Mukah, Bintulu dan Miri.

Bercerita mengenai penggambaran program berkenaan, Raja Ilya berkata, dia berdepan dengan cabaran apabila ia dilakukan dalam bulan Ramadan: "Maklumlah, penggambaran dilakukan dalam cuaca panas terik, di tepi laut dan sebagainya. Mujur, suami yang turut menemani mampu menahan lapar dan dahaga kerana dia sudah biasa berpuasa untuk menurunkan berat badannya sebelum ini".

www.myartis.com / Sumber & foto: Harian Metro & Instagram Raja Ilya

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAK AKAN BERHENTI MENYANYI - NABILA RAZALI SEDIH DIKRITIK RAKAN ARTIS

"Apa yang saya kesal ialah tak sangka orang yang mencari rezeki dalam bidang yang sama turut berbual pasal benda negatif sedangkan kami berkongsi periuk nasi yang sama. Sekurangnya insiden macam ini mengajar saya untuk tahu yang mana kawan dan yang mana lawan saya.

"Ada yang tidak mengenali saya tapi bercakap seolah mengenali saya daripada kecil," kata penyanyi Nabila Razali yang meluahkan rasa sedih apabila ada rakan artis memperkecilkan kemampuannya dengan mengkritik secara terbuka kesilapan yang dilakukannya.

Meskipun nyanyiannya yang terkucil di Anugerah Juara Lagu 35 (AJL35) dikritik teruk, namun ia tidak mematahkan semangat Nabila untuk terus menyanyi. Ujarnya, apa yang berlaku sekaligus memberi pengajaran kepada dirinya dalam menilai seorang kawan atau lawan.

Nabila atau nama sebenarnya Nur Nabila Mohd Razali, 29, berkata, kejadian itu hanya menyemarakkan lagi semangatnya untuk membuktikan dia serius mahu menjadi penyanyi.

Klik untuk gambar besar

Malah, Nabila yang mempertaruhkan lagu 'Peluang Kedua' di pentas AJL35 itu berkata dia juga tidak menolak untuk bertanding lagi di pentas berprestij itu jika lagunya tercalon.

"Tidak mungkin saya berhenti. Saya memang suka menyanyi dan tiada yang boleh halang saya untuk terus berada dalam bidang dicintai ini. Itu bukan pengakhiran dan hidup perlu diteruskan. Itu bukan titik noktah untuk perjuangan saya dalam industri muzik sebab inilah yang saya mahu.

"Saya buat ini bukan untuk sesiapa tapi untuk keluarga dan diri sendiri. Insiden itu bukan titik noktah untuk saya berhenti daripada perjuangan dalam industri ini sebab menyanyi memang perkara yang saya suka buat.

"Tipulah kalau cakap saya tidak menangis, memang saya menangis lepas buat persembahan dan sehari selepas AJL35 memang saya habiskan masa untuk lepaskan semua kesedihan itu dan kemudian bangkit semula," ujarnya.

Nabila yang juga bergelar seorang pelakon itu berkata, pada malam AJL35 itu, dia sebenarnya terlalu gugup dan tidak menjangka insiden itu boleh berlaku.

"Sebagai seorang manusia biasa, kita tak boleh kawal apa yang akan berlaku, saya dah berlatih tapi insiden itu dah pun terjadi dan ia di luar kawalan saya. Malam itu memang nak jadi. Saya memang pergi kelas (nyanyian), buat apa yang patut untuk persiapkan diri, malangnya ia terjadi juga.

"Tertekan itu tidak, tapi gugup memang ada. Saya sangat gementar apabila terus membuat persembahan di pentas besar selepas sekian lama tidak menyanyi di acara-acara lain," jelasnya.

Menurut Nabila, dia juga memutuskan untuk tidak keluarkan sebarang kenyataan sejurus insiden itu kerana tidak mahu memanjangkan perkara itu.

Nabila berkata, dia juga serba-salah kerana hari itu sepatutnya orang akan bercerita mengenai pemenang AJL35, tetapi apa yang berlaku ialah cerita dia pula yang ditularkan.

"Disebabkan itu, saya tidak keluarkan apa-apa kenyataan kerana tak mahu panjangkannya. Bagi saya, malam itu malam paling indah untuk saya walaupun apa pun yang terjadi," tuturnya.

www.myartis.com / Sumber & foto: Rotikaya, Harian Metro & Instagram Nabila Razali

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAYA BUKANLAH WANITA YANG MEMANDANG HARTA" - AYDA JEBAT NAFI TUDUHAN KAHWIN NABIL MAHIR KERANA KAYA

Pelakon dan penyanyi Ayda Jebat yang sudah hampir dua tahun mendirikan rumah tangga itu tampil menafikan dakwaan dia berkahwin dengan suaminya, Nabil Mahir kerana harta.

Jelas Ayda, dia tidak terfikir mengenai perkara itu kerana sehingga kini apa saja yang diinginkannya akan dibeli dengan hasil titik peluhnya sendiri.

Dalam pada itu, dia lebih selesa dengan caranya yang menggunakan duit sendiri kerana apa yang penting baginya suami tercinta memberikan kasih sayang.

"Saya bukanlah wanita yang memandang harta. Benar, Nabil ada berikan nafkah tetapi bagi saya, kita tidak boleh terlalu bergantung pada duit suami semata-mata.

Klik untuk gambar besar

"Apa yang saya nak, saya beli sendiri. Nabil juga sangat kenal dengan saya yang tidak suka meminta-minta walhal dia selalu tanya kenapa tak minta sahaja daripadanya.

"Saya selesa dengan cara begini. Kalau saya beli barang, saya anggap sahaja yang ia merupakan rewards untuk diri sendiri. Cukuplah Nabil beri saya kasih sayang dan perhatian," katanya.

Untuk makluman, Ayda mendirikan rumah tangga dengan Nabil pada 1 Januari 2021. Pasangan itu dikurniakan cahaya mata perempuan, Ana Nayla pada 21 September tahun lalu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ELFIRA LOY SELAMAT BERSALIN - KEMUNGKINAN BABY BOY?

"Syukur Alhamdulillah,"demikian ucapan pertama Elfira Loy apabila selamat melahirkan cahaya mata pertama hasil perkongsian hidup dengan suaminya Faris Khairol Anuar.

Melalui Instagramnya, Elfira memaut naik video suami dan anak mereka bertarikh 1 Oktober 2019 (hari kelahiran cahaya mata sulung).

Namun begitu, masih belum diketahui sama merka itu lelaki atau pun perempuan. Namun ada yang meneka kemungkinan lelaki apabila dibedung dengan kain berwarna biru.

Bagaimanapun, tahniah diucapkan buat Elfira!

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BEBAS KUARANTIN - SHERIE MERLIS NAFI PERTIKAIKAN KERJA FRONTLINER, TAMPIL JELASKAN

Menjalani kuarantin selama 10 hari, pelakon Sherie Merlis dan keluarganya akhirnya sudah menamatkan tempoh tersebut semalam. Sherie, 49, memaklumkan dia dan keluarganya sudah pulang ke rumah dan memotong gelang kuarantin yang dipakai mereka.

Selepas mendiamkan diri selama dalam tempoh kuarantin, Sherie menerusi akaun Instagram (IG) Live miliknya tampil menjelaskan keadaan sebenar apa yang berlaku terhadap keluarganya selama ini.

Dalam sesi berkenaan, dia menjemput pengasas bersama Kumpulan Megaklinik Zahran, Ummul Khairiyah Abdul Rahman yang digelar Kak Long iaitu pihak yang terawal membantu mereka menyelesaikan masalahnya yang ketika itu buntu selepas empat ahli keluarganya positif Covid-19 di rumah.

"Perlu saya jelaskan keadaan sebenar kerana selama ini saya hanya mendiamkan diri kerana perlu menyelesaikan apa yang patut. Untuk pengetahuan semua, saya buat video minta bantuan sebelum ini adalah saya benar-benar terdesak dan tiada kenalan yang boleh membantu saya ketika itu.

"Saya lega kerana video itu mendapat perhatian ramai termasuk rakan artis, pelakon Datuk Fizz Fairuz serta Kumpulan Megaklinik Zahran yang dengan segera menghantar bantuan.

Klik untuk gambar besar

"Saya terharu sekali apabila Allah hantar mereka tepat pada waktunya ketika itu saya buntu hendak lakukan apa lagi kerana tidak dapat jawapan yang jelas dari pihak Kementerian Kesihatan Malaysia (KKM) untuk menyelesaikan masalah saya," katanya.

Sementara itu, Kak Long dalam sesi tersebut turut mendedahkan keadaan Sherie ketika dilihat sudah 'burn out'.

"Ketika kami sampai, saya dapati Sherie mempunyai simptom 'burn out'. Dia tidak fokus apabila kami bercakap dan wajahnya sangat letih seperti tidak tahu apa lagi yang mahu dilakukan. Apabila kami memintanya duduk di atas sofa, dia terus tertidur dan micro sleep tanpa sedar. Selepas itu beberapa kali dia terjaga sebentar dan tertidur kembali.

"Saya faham keadaannya kerana dia terpaksa menjaga empat ahli keluarganya yang kuarantin selain ibunya yang lumpuh terlantar sakit serta bapanya yang juga sedang jatuh sakit. Kami datang dan beri bantuan supaya semua dapat diuruskan dengan baik," jelasnya.

Sherie mengucapkan terima kasih atas bantuan yang dihulurkan ramai pihak kepadanya terutama Kak Long bersama Kumpulan Megaklinik Zahran.

"Pada hari keempat kami sekeluarga dikuarantin di rumah, Kak Long siap ada sediakan dua orang pembantu kesihatan. Seorang membantu menjaga dan menguruskan mak saya, sementara lagi bantu teman dan tengok-tengokkan saya.

"Apa yang dia buat ketika saya tak boleh nak fokus, sudah banyak membantu saya. Alhamdulillah. Saya ada masa untuk tidur, rehat dan buka media sosial untuk tengok semua mesej dan ambil tahu berita-berita berkenaan perkongsian video pertama saya tempoh hari," beritahunya.

Dalam pada itu, Sherie turut menegaskan bahawa dia tidak mempertikaikan kerja petugas barisan hadapan sebaliknya berharap pihak atasan serta KKm mengambil langkah untuk memperbaiki sistem kesihatan negara.

"Saya tak pertikaikan kerja frontliner kerana saya tahu mereka buat kerja dan saya tahu mereka penat serta katil di hospital pun penuh. Mereka tidak bersalah cuma saya harap KKM atau pihak atasan cuba perbaiki sistem kesihatan negara kita terutama di waktu sekarang dengan kes yang tinggi.

"Saya kasihankan mereka mungkin maklumat itu tidak disampaikan dengan jelas sehingga berlaku masalah sebegini. Namun saya berterima kasih kepada KKM kerana ada datang berjumpa dengan keluarga kami untuk meminta maaf dan sebagainya. Terus-terang saya tidak menyalahkan mereka kerana saya faham kekangan mereka," ujarnya lagi.

Terdahulu, Sherie dan 10 ahli keluarganya termasuk enam kanak-kanak menjalani kuarantin di Hotel Royal Chulan selama 10 hari. Menerusi ujian calitan yang dilakukan, adik Sherie bersama suami dan dua anak kecil mereka didapati positif Covid-19, namun Sherie dan ahli keluarganya yang lain bagaimanapun tidak dijangkiti virus berkenaan.

Sebelum ini, tular video Sherie merayu kepada orang ramai selepas buntu apabila adiknya yang positif Covid-19 tidak menjalani kuarantin di tempat yang sepatutnya. Dalam perkongsian video berdurasi empat minit dan 42 saat tersebut, dia meluahkan kebimbangan mengenai keselamatan ahli keluarga terutama ibu bapanya berserta enam kanak-kanak yang berada di adalam rumah itu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BERSALIN OKTOBER INI - SHARIFAH ALEYA FOKUS KERJA BELAKANG TABIR

Pelakon dan personaliti radio, Sharifah Aleya, 34, yang ketika ini sedang mengandung enam bulan anak keempatnya itu memilih untuk lebih bertenang dan menghabiskan masa berehat di rumah.

Difahamkan, bekas penyampai Hot FM itu dijangka melahirkan cahaya mata hasil perkahwinannya dengan Mohammed Azam Abdullah (Miko) pada Oktober depan.

Aleya berkata beliau mengambil pendekatan untuk tidak terlalu aktif di luar pada kehamilan kali ini, sebaliknya lebih gemar menghabiskan masa di rumah bersama tiga anaknya.

"Apapun, saya melalui tempoh mengandung dengan lebih santai. Begitu juga tidak banyak persiapan yang dilakukan, sebaliknya hanya menunggu masa untuk anak kami lahir saja," katanya.

Klik untuk gambar besar

Bersama Miko, perkahwinan yang dibina sejak Januari 2013 itu turut mengurniakan Aleya seorang lagi cahaya mata, Ali Abdullah, 2.

Menerusi perkahwinan pertama bersama pemuzik, Muhd Ashraf Aasimuddin, beliau dikurniakan sepasang anak kembar, Aza Ameena dan Asha Ameena, 8.

Sementara itu, wanita yang turut dikenali sebagai pengacara ini berkata, beliau tidak lagi berceloteh di konti, sebaliknya kini lebih fokus pada kerja belakang tabir sebagai penerbit di stesen radio iM4U.

"Rasanya saya lebih senang dengan kerja penerbitan kerana ia memudahkan saya untuk menyusun masa. Tidak pasti adakah kerana usia atau sebaliknya, namun yang nyata ketika ini saya lebih sukakan privasi.

"Saya suka memberi idea daripada melaksanakan sesuatu cadangan. Memang saya berasa rindu untuk ke udara, namun ia tidaklah terlalu membuak-buak.

"Tidak mudah jadi penyampai radio sebenarnya kerana bukan saja perlu berceloteh selama empat jam, tetapi kita juga harus membuat beberapa kerja di belakang tabir pada masa sama," ujarnya.

Dalam perkembangan lain, Aleya bakal muncul sebagai pengacara program Aura Khadijah, bergandingan dengan Ustazah Noni untuk siaran TV AlHijrah.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


2 GAMBAR - LAGI AKSI LIYANA & TUNANG DATING DI NEW YORK

Aksi mesra Liyana Jasmay dan tunangnya Fathuddin Mazlan dating di New York, Amerika Syarikat. Memang mereka kelihatan amat sepadan bagaikan pinang dibelah dua.
 Heh.

Namun ada juga peminat yang memberi komen di laman Twitter Liyana sendiri menyarankan agar mereka cepat-cepat kahwin. Mungkin peminat tersebut rasa 'semacam' melihat aksi dua sejoli itu yang terlalu 'mesra' bagai suami isteri. "Dah kahwin lagi indah.. Cepat-cepat kahwin guys," katanya.

Klik untuk imej besar...


AL-FATIHAH - SUAMI NORA ARIFFIN KEMBALI KE RAHMATULLAH

Takziah kami ucapkan buat penyanyi Nora Ariffin atas pemergian suami tercinta, Johan Nawawi yang menghembuskan nafas terakhir di usia 52 tahun selepas dimasukkan ke sebuah pusat perubatan di Subang Jaya awal pagi Jumaat.

Berita itu disahkan oleh Nora dalam satu kiriman ringkas mesej suara.

Difahamkan, Johan dibawa ke pusat perubatan berkenaan kerana keadaan kesihatannya kurang mengizinkan dan disahkan meninggal dunia kira-kira pukul 6.30 pagi.

Klik untuk gambar besar

Menurut anak Allahyarham, Mohd Syakir Alif, bapanya itu meninggal dunia akibat serangan jantung.

Jenazah akan dimandikan dan dikafankan di Masjid Kampung Tunku dan dikebumikan di tanah perkuburan Islam lokasi yang sama selepas solat Jumaat.

Johan banyak mencipta lagu untuk isterinya seperti Satu, Desa Tercinta, Naluri dan Samudera.

Allahyarham meninggalkan empat cahaya mata, Syakir Iman, 24, Syakir Alif, 18, dan Putri Nor Dahlia, 13, dan Putri Nor Fathehah, 5.

Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


SAH BERCERAI - SHARIFAH SAKINAH NAFI DISEBABKAN ORANG KETIGA

Baru sahaja reda isu 'dada leper' gara-gara berkemban, terkini Sharifah Sakinah mengesahkan yang dia dan suaminya Aliff sudah tidak lagi tinggal sebumbung sejak Mac lalu. Lebih mengejutkan, Sakinah mengakui yang mereka berdua sah berpisah pada Mei lalu secara baik.

"Kami berpisah secara rasmi pada Mei lalu. Tapi kami berpisah dengan baik. Keputusan ini juga perlu mengambil kira anak kami, Anais Adha yang berusia tiga tahun.

"Saya tidak boleh jadi isteri yang baik. Saya sedar kekurangan diri. Soal dia nak guna aplikasi ‘dating’... itu haknya. Suka hati dialah nak buat apa, saya tak campur. Selebihnya, biarlah saya dan dia bahagia dengan cara masing-masing... Itu sebaik-baiknya," ujarnya dipetik sebagai berkata.

Bagaimanapun, Sakinah menafikan perpisahan mereka itu berpunca kerana orang ketiga.

Sakinah dan Aliff bernikah pada 28 Mac 2015 dan dikurniakan seorang anak perempuan Anais Adha kini berusia tiga tahun. Perkahwinan tersebut hanya mampu bertahan selama lima tahun sahaja.

Klik untuk gambar besar

www.myartis.com / Sumber: BH

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GEGENDANG SHARIFAH SOFIA CEDERA, TERPAKSA 'BEREHAT' SEBULAN DARIPADA AKTIVITI AIR

Pelakon Sharifah Sofia menerusi satu entri di Instagram memaklumkan gegendang telinga kirinya koyak ketika sedang mengikuti sebuah program yang melibatkan aktiviti menyelam.

Sofia memberitahu bahawa dia terpaksa berehat seketika daripada melakukan sebarang bentuk aktiviti sukan air buat sementara waktu berikutan masalah kecederaan pada bahagian telinga yang dialaminya.

Menurut Sofia, kecederaan yang dialami pada bahagian gegendang telinga kiri itu memerlukan sekurang-kurangnya tempoh sebulan sebelum dia boleh kembali meneruskan aktiviti menyelam seperti biasa.

"Ya, telinga saya mengalami kecederaan. Saya perlu pastikan telinga saya sentiasa kering untuk tempoh sebulan. Jadi, saya tidak boleh menyelam atau berenang selama sebulan.

Klik untuk gambar besar

"Kalau nak syampu pun kena agak-agak untuk pastikan telinga tak basah," jelasnya menerusi satu entri yang dimuat naik di Instagram TV miliknya.

Bagaimanapun, menurut Sofia, hasil pemeriksaan doktor, masalah yang dialaminya itu sudah mula menunjukkan perkembangan positif.

"Hari ini saya pergi berjumpa doktor, Alhamdulillah semuanya baik. Kamera dimasukkan kedua-dua belah telinga saya untuk melihat keadaan gegendang telinga yang baik dan yang koyak.

"Doktor tak nampak lubang pada bahagian telinga kiri saya sebab ada keruping yang menutupinya, namun, semuanya baik-baik sahaja. Alhamdulillah," katanya.

Begitupun, katanya, dia perlu membuat pemeriksaan susulan selepas ini bagi mengenal pasti sekiranya terdapat gangguan pada masalah pendengarannya.

"Saya perlu tunggu sebulan sebelum berjumpa doktor lagi untuk jalani pemeriksaan pendengaran. Apapun, terima kasih bagi yang mendoakan dan prihatin dengan diri saya selama ini," tuturnya.

www.myartis.com / Sumber & foto: Astro Gempak & Instagram Sharifah Sofia

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MASIH HIDUP - PELAKON KOMEDI PIE DIMASUKKAN KE HOSPITAL

Sebelum ini ada desas desus yang mengatakan pelakon komedi Shafiee Jaafar atau lebih mesra dipanggil Uncle Pie, 84, meninggal dunia itu adalah tidak benar kerana dia masih hidup, cuma dirawat di Hospital Kepala Batas (HKB) kelmarin.

Difahamkan, Pie dimasukkan ke HKB jam 2 pagi Khamis, selepas mengadu mengalami kesejukan yang melampau menyebabkan seluruh badan menggigil.

Menurut Pie mengenai perkara ini, dia benar-benar kecewa dan sedih kerana masih ada pihak yang tidak bertanggungjawab menyebarkan fitnah dan tidak mengerti apakah tujuan dan matlamat berita itu disebarkan.

Klik gambar untuk size besar

Katanya, dia masih lagi dirawat dan mendapat pengawasan pihak doktor kerana dimaklumkan bahawa paru-parunya dijangkiti kuman.

"Tolong hentikan semua ini kerana umur saya masih panjang dan teruslah berdoa yang baik-baik bukannya dengan cara begini," ujar Pie dipetik sebagai berkata.

Sumber: BH

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


GAMBAR SANA SINI - RAMBUT 'PELIK' FAZLEY

Gara-gara fesyen rambut ala Reshmonu, Fazley Yaakob yang muncul bersama ibunya di siaran langsung 'Semanis Kurma' didakwa telah dikritik oleh segelintir pihak yang kurang senang dengan penampilan terbarunya itu.

Benarkah teruk sangat rambut Fazley? Rasanya macam biasa je... jom tengok...!!

Klik untuk imej besar...

Photo: fazley Facebook


FATAMORGANA - DRAMA BERSIRI PERTAMA AQUILA EMAS

Buat julung kalinya, Aquila Emas Sdn Bhd telah diberikan kepercayaan oleh pihak RTM untuk menerbitkan sebuah drama TV bersiri yang berdurasi 1 jam sebanyak 13 Episod. Aquila Emas telah menerbitkan beberapa rancangan majalah TV dan telemovie untuk siaran RTM sejak beberapa tahun yang lalu.

‘Fatamorgana’ menceritakan tentang persahabatan, cinta, impian dan cita-cita antara sepasang kanak-kanak berusia 10 tahun yang membesar bersama di sebuah desa. Keakraban mereka seumpama perhubungan dua beradik. Ilham dan Dalila begitu akrab hingga tidak boleh dipisahkan lagi antara satu sama lain. Minat, hobi serta aktiviti harian mereka hanyalah satu iaitu – menyanyi.

Klik untuk imej besar...

Sementara ibu bapa mereka membanting tulang mengerjakan tanah sawah, anak-anak ini bernyanyi di tepi sawah.  Sawah bendang dan ibu bapa mereka sebagai penonton setia mereka. Bagi kedua ibu bapa Ilham dan Dalila, mereka beranggapan itu hanyalah minat anak-anak yang masih mentah yang mungkin agak terpengaruh dengan media hiburan khususnya televisyen yang saban hari ditonton oleh anak-anak mereka.

Apabila tamat peperiksaan SPM, Dalila mengajak Ilham ke Kuala Lumpur untuk mencuba nasib dalam pertandingan mencari bakat baru. Pada mulanya, Ilham menolak kerana ditegah oleh kedua ibubapanya. Namun atas sifat kasih dan sayang kepada Dalila, Ilham menurut kata hati dan membawa Dalila ke Kuala Lumpur tanpa pengetahuan kedua ibubapa mereka. Ibubapa Ilham menyalahkan keluarga Dalila kerana Ilham lulus SPM dengan cemerlang tetapi mensiakan masa depannya disebabkan Dalila. Bermulalah episod keretakan hubungan dua keluarga disebabkan perbuatan anak-anak mereka.

Di Kuala Lumpur, mereka terpaksa mengharungi pelbagai cabaran dan rintangan, namun begitu Ilham dan Dalila bernasib baik kerana dipertemukan dengan Makcik Sherry. Makcik Sherry memberi galakan kepada mereka untuk menggapai impian dan cita-cita. Malangnya hanya Dalila yang berjaya terpilih untuk menjadi penyanyi rakaman, manakala Ilham terumbang ambing antara perasaan kasih, cinta, impian dan cita-cita untuk terus bersama Dalila.

Jadual harian Dalila semakin hari semakin padat sehingga Ilham merasakan dirinya sudah dibuang dari kamus hidup Dalila. Akhirnya, Ilham mengambil keputusan untuk pulang ke kampung, kembali ke dunia realiti dan meninggalkan dunia fantasi. Nasib Ilham mula berubah setelah dia berkenalan dengan Syamir, seorang pemuda yang mencari rezeki dengan menggesek biola di jalanan tetapi rupanya anak kepada seorang ahli perniagaan yang berjaya.

Apakah kesudahannya yang berlaku dalam perjalanan hidup Ilham dan Dalila? Bagaimana pula dengan hubungan persahabatan diantara kedua ibubapa mereka? Apakah yang terjadi kepada Makcik Sherry serta individu-individu lain yang melingkari kitaran perjalanan hidup Ilham dan Dalila?

Semuanya akan dirungkai dan terjawab di dalam drama TV bersiri ‘Fatamorgana’ (13 episod x 1jam) terbitan Aquila Emas Sdn Bhd. Antara barisan pelakon dan krew produksi yang terlibat di dalam drama TV bersiri ‘Fatamorgana’ adalah seperti berikut:-

BARISAN PELAKON
DALILA :  MARDIANA ALWI
ILHAM :  BIL AZALI
AZLAN :  NAMRON
FATIMAH :  ANNE ABDULLAH
SHUIB :  HARYANTO HASSAN
NORAINI :  LIZA ABDULLAH
TUAN ASHRAN :  DATO’ JALALUDIN HASSAN
SYAMIR :  RIAZ SOPIAN
YUSOF :  RAJA AZREY RAJA KAMARUZAMAN
GINA :  AIRIS YASMIN
AUNTY SHERY :  FAZLINA DATO’ AHMAD DAUD
SONIA :  ZYRA SABRI


DIUGUT ROGOL RAMAI-RAMAI - DIANA DANIELLE AKAN AMBIL TINDAKAN

"Saya bukan seorang pendendam tapi keselamatan dan maruah saya dipijak-pijak oleh lelaki yang ada latar belakang pengawal peribadi yang mendoakan kehancuran keluarga saya.

"Jangan menulis perkara seperti itu dan mengharapkan saya untuk mengabaikan potensi bahaya dan ancaman yang telah anda lakukan terhadap saya," ujar pelakon Datin Diana Danielle yang menganggap komen berbaur ugutan rogol yang dimuatnaik seorang individu di media sosial sebagai tindakan keterlaluan.

Menerusi perkongsian di ruangan Insta Story, isteri pelakon Datuk Farid Kamil turut memuatnaik komen seorang individu yang menggunakan nama akaun Facebook 'Ismail Upahan' yang mengajak netizen untuk merogol isteri Farid Kamil secara beramai-ramai. Komen netizen yang dianggap sebagai ugutan dan mengancam keselamatannya.

Tambah pelakon 'Raisha' itu, dia menganggap perkara itu sebagai gangguan seksual dan meminta keluarga lelaki berkenaan tidak cuba menghubunginya berikutan tindakan yang bakal diambil.

Klik untuk gambar besar

Diana berkata, perkara itu bukanlah sesuatu yang boleh dibuat main-main biarpun sekadar komen di laman sosial.

"Rogol perkara main-main ke? Jika orang tidak dikenali ajak orang ramai rogol isteri kamu dan ajak kamu bergaduh dan mendoakan kehancuran keluarga kamu, kamu rasa perlu untuk baik hati? Sedangkan perkara yang bukan masalah kamu pun kamu emosi!" ujarnya.

Ibu kepada dua cahaya mata itu bercadang membuat laporan polis terhadap seorang lelaki yang meninggalkan komen berbaur ugutan terhadap dirinya di media sosial.

Katanya, tindakan keterlaluan hingga sanggup mengajak individu lain merogolnya secara beramai-ramai jelas dilihat sebagai ancaman dan memperkotak katikkan maruahnya sebagai wanita, isteri serta ibu.

"Beritahu saya, patutkah saya membuat laporan polis? Ya, saya perlu! Apa salah saya pada kamu sampai kamu lupa ajaran agama?

"Kata anak jantan. Anak jantan sebenar takkan sentuh perempuan, apa lagi nak merogol. Ingat kamu seorang sahaja yang tak takut? Saya pun tak takut pada kamu," katanya lagi pada paparan gambar berkenaan.

Rata-rata pengikut di laman Instagram menyokong tindakan Diana mengajukan ugutan terbabit kepada pihak berwajib demi keselamatan diri dan keluarganya.

www.myartis.com / Sumber: mStar & Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


IEDIL PUTRA TUKAR NAMA PENTAS 'IEDIL DZUHRIE ALAUDIN'

"Tiada sebab saya sakit atau nama sebelum ini tidak sesuai dengan diri tetapi apabila sudah lama berada dalam industri seni, sampai masa menggunakan nama ayah saya. Arwah ayah meninggal dunia pada 2015, saya mahu membawa namanya supaya terus diingati," demikian kata pelakon Iedil Putra, 35, yang kini memilih menggunakan nama Iedil Dzuhrie Alaudin sebagai nama pentas barunya.

Pelakon yang popular dengan filem 'Interchange' itu berkata, tiada sebab atau alasan tetapi merasakan sudah tiba masa dia mengangkat sama nama arwah bapanya, Alaudin. Iedil atau nama sebenarnya Tengku Iedilzuhrie Putra Tengku Alaudin berkata, dia kini bergiat mengembangkan karier seni di Malaysia dan Indonesia.

Harapannya nama Iedil Dzuhrie Alaudin lebih membawa sinar kepada karier seni dan kehidupannya. Berkongsi perkembangan terbaharu, Iedil bakal tampil dengan filem 'Motif' yang bakal menemui penonton di seluruh pawagam tanah air pada 26 September ini.

Klik untuk gambar besar

Dalam pada itu, Iedil mengakui tidak ada masalah berulang-alik dari Kuala Lumpur ke Jakarta untuk memenuhi tuntutan lakonan: "Saya bersyukur ada rezeki berlakon di sini dan Indonesia. Buat masa sekarang saya masih selesa dan tiada masalah untuk berulang-alik.

"Walaupun kerjaya seni sudah berkembang di Indonesia, saya belum terfikir untuk terus menetap di sana. Lagipun, isteri saya, Prisia Nasution yang juga pelakon tidak pernah memaksa saya," tuturnya yang turut terbabit dalam filem Indonesia, 'My Stupid Boss 2'.

www.myartis.com / Sumber & foto: Harian Metro & Instagram Iedil Dzuhrie Alaudin

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PENGAKUAN 'BERANI MATI' FASHA...

Berikut adalah pengakuan berani mati pelakon Fasha Shanda mengenai hubungan cintanya dengan beberapa lelaki popular termasuk VIP. Kesimpulannya, kita harus terima dengan hati terbuka pengakuan tersebut yang melambangkan keberanian Fasha mengakui atau menidakkan pelbagai gosip dan khabar angin yang melanda. Pengakuan tersebut adalah dipetik daripada: http://www.myspace.com/angel_fashaSalam Ramadhan buat semua sahabat yang saya sayangi di Myspace. Terima kasih kerana masih sayangkan saya, masih ambil tahu tentang perkembangan saya, masih menghantar comments dan masih bertanya khabar mengenai saya sehingga ke hari ini. Maafkan saya, tak dapat balas semua. Insyaallah jika ada kelapangan saya akan balas dan approve semua friend request. Insyaallah esok jika ada kelapangan saya akan upload gambar2 terbaru ya..Saya sudah selesai shooting filem ‘4 madu’ arahan prof razak, drama ‘lakar’ arahan aziz m osman dan drama ‘madu di tasik hempedu’ arahan murali. Drama bersiri ‘cuci2 the series’ akan ditayangkan di rtm tak lama lagi. Jangan lupa tengok ya dear!!Perkembangan terbaru, saya baru selesai pengambaran iklan Habib jewel. 25hb august saya akan mula shooting drama terbaru saya untuk tv3 yang bertajuk ‘akulah perempuan itu’ arahan fairuz loy. Akhir September nanti saya akan memulakan pengambaran filem terbaru saya yang bertajuk ‘langkawi kamikaze’. Alhamdulillah, masih ada rezeki dalam bidang ni walau macam2 cerita tak enak tentang diri saya diperkatakan banyak pihak baru2 ni.Saya dapat macam2 pertanyaan dari anda semua tentang hubungan saya dengan rizal ashram (jejai) dan juga tentang perkahwinan saya dan ekuin Negara qabil. Jadi,dengan kesempatan yang ada di buletin ni, biar saya jelaskan kepada semua sahabat yang betul mengambil berat tentang diri saya. Terima kasih kerana bertanya pada saya,ini menunjukkan anda semua masih sayang dan ingin mengambil tahu tentang diri saya. Love u all my friends!!JEJAISaya amat terkejut dengan penyebaran gambar2 saya bersama jejai di internet kebelakangan ini...saya tidak tahu apa motif penyebaran gambar saya dengan dia. Ya, Memang saya pernah berkawan rapat dengan rizal ashram (jejai). Saya mengenali jejai sejaktahun 2005 sebelum dia berkahwin dengan nora Danish. Harus saya jelaskan disini,memang saya tidak pernah bercinta dengan jejai ketika dia masih suami nora Danish.Saya dan jejai menjadi rapat sejak januari tahun ini iaitu 6 bulan setelah Nora Danish bercerai. Dia adalah teman rapat saya pada ketika itu. Kami selalu berjumpa dan dia adalah lelaki yang istimewa utk saya pada ketika itu.Memang betul, jejai pernah melamar saya. Dia melamar saya pada tanggal 3 january awal tahun 2009. Saya beritahu mama dan keluarga tentang perkara ni tapi mereka menentang. Saya yakin keluarga jejai juga tentu tidak suka dengan hubungan ini kerana jejai sudah punyai seorang anak hasil perkahwinan dengan nora. Tetapi itu semua kisah lama, kami sudah tidak rapat seperti dulu lagi kerana mama saya menghalang saya terlalu rapat dengan jejai diatas macam2 sebab. Saya menghormati permintaan ibu saya kerana saya terlalu sayangkan mama saya. Mama adalah nyawa saya. Saya sanggup mati demi mama.Saya faham, sebagai seorang ibu, mama mahukan yang terbaik untuk masa depan saya. Mama sedih setiap kali orang berkata yang tidak baik tentang diri saya. Orang menuduh saya punca penceraian Nora dan jejai sedangkan orang tidak tahu cerita yang sebenar.. Walaupun hubungan kami dihalang, Saya dan jejai terusberhubung sehinggalah pada tanggal 11 feb, saya mengambil keputusan untuk tidak mahu meneruskan apa2 hubungan dengan jejai lagi keranaterlalu tertekan. Saya terlalu tertekan kerana saya dipersalahkan sedangkan orang tidak tahu perkara sebenar. Kami tidak berhubung selama hampir sebulan sehinggalah pada 7 march, jejai menghubungi saya dan merayu2 supaya memaafkannya. Ketika itu saya berada di Pasir Gudang, Johor.. Jejai terus menghantar sms dan menghubungi saya setiap hari selepas itu walaupun saya tidak peduli dengan rayuannya. Pernah juga jejai menunggu dihadapan rumah saya selama 4 jam untuk bercakap dengan saya. Jejai tetap mahu saya berkawan dengannya walaupun tidak jadi seperti dulu. Saya setuju setelah berminggu-minggu dia memujuk saya.Walaupun sudah tidak ada sebarang hubungan istimewa, saya dan jejai masih berkawan selepas itu. Di mata saya pada ketika itu, dia seorang lelaki yang baik , selalu mengambil berat tentang diri saya dan keluarga dan saya tahu dia perlukan saya dalam hidupnya sebagai seorang kawan. Walaupun ramai org berprasangka yang tidak elok ttg dirinya ., saya tetap berkawan dengan jejai ketika itu. Pernah juga kami mencuba utk kembali bersama selama beberapa kali tetapi gagal. saya rasa masyarakat tidak harus menunding jari pada sesiapa tentang penceraian Jejai dan isterinya. Hanya mereka berdua yang tahu apa yang tidak kena pada rumahtangga mereka. Lagipun soal jodoh, ditangan tuhan.Tidak dinafikan, saya menjadi mangsa tuduhan,. sering dihina dan sering difitnah. Macam2 fitnah orang lemparkan pada saya tapi saya bersyukur pada yang maha Esa kerana keluarga, teman2 rapat saya masih mempercayai saya kerana mereka tahu perkara sebenar yang berlaku antara saya dan jejai. Mereka adalah saksi saya.Kesimpulan tentang hubungan saya dan Jejai, kami pernah menjalinkan hubungan istimewa sebelum ini, tetapi kami hanya berkawan selepas itu sehingga tarikh 18 August 2009. Sekarang tidak berhubung lagi. End.QABIL AMBAKSayamengenali Qabil Ambak pada August 2008 di Polo Gala dinner. Saya diperkenalkan oleh rakan saya yang bernama Faris. Faris yang menjemput saya ke majlis polo tersebut. Ketika pertama kali pertemuan kami, jejai turut berada di sana. Saya ke majlis tersebut bersama kakak angkat saya iaitu maria farida. Selepas majlis tersebut, kami menjadi kawan dan berhubung melalui sms. Dia sering bertanya khabar dan begitu juga saya. Saya pernah pergi ke rumah Qabil dan pernah berjumpa famili Qabil di open house pada hari raya ke3 tahun lepas. Kami menjadi kawan baik dan lebih rapat selepas Qabil datang membantu saya di SJMC dan Damansara specialist pada 12 feb 2009. Saya terpaksa ditahan selama 2 hari di hospital kerana mengambil pil tidur berlebihan. Saya mengalami insomnia pada ketika itu kerana tekanan perasaan yang saya hadapi menyebabkan saya sukar untuk tidur. Qabil adalah sahabat yang paling  rapat dengan saya pada waktu itu sehingga ke hari ini. Kami pernah membincangkan bermacam2 topik tentang kehidupan. Dia seorang yang positif dan mengajar saya untuk menjadi seorang yang positif. Kami berhubung setiap hari sekarang walaupun jarang berjumpa. Dia juga baik dengan keluarga saya. Dia adalah lelaki yang rajin bekerja dan seorang pendengar yang baik. Dia juga sering memberi nasihat pada saya supaya menjadi seorang yang lebih baik. Semoga persahabatan kami berkekalan.KAHWINIni adalah pengakuan saya yang iklas. Sepanjang hidup saya, sudah 4 kali saya dilamar untuk dijadikan isteri dan sudah 4 kali saya menerima cincin..Lamaran pertama adalah pada tahun 2007 oleh Ally Iskandar. Saya menolak secara baik walaupun mama dan keluarga sukakan Ally. Saya menolak kerana kerana saya hanya menganggap dia sebagai seorang abang. Dia terlalu baik untuk saya.Lamaran ke2 adalah daripada seorang VVIP yg sangat dikenali dari Brunei pada pertengahan 2007. Saya menolak kerana saya langsung tidak mengenali vvip tersebut. Dia seorang peminat (tak mungkin saya ingin berkahwin dengan orang yang saya langsung tidak kenal).Lamaran ke3 adalah daripada Jejai pada Januari 2009. Saya mengambil masa yang panjang untuk berfikir tentang perkara tersebut kerana terlalu banyak masalah yang akan saya hadapi sekiranya saya berkahwin dengan jejai.Lamaran yang ke 4-  pada pertengahan Mac. Siapa lelaki itu? Siapa lelaki yang akan menjadi suami saya? Insyaallah, saya akan umumkan pada hujung tahun ni. Saya Cuma minta agar jangan diberikan sedikit masa diatas sebab2 tertentu. Saya hanya menunggu masa yang sesuai . Doakan agar tidak ada aral yang akan menganggu hubungan kami. Bukan saya tidak mahu berterus terang sekarang,.. saya khuatir jika saya beritahu sekarang, perkara lain pula akan jadi. Lebih elok saya umumkan apabila masa yang sebenar sudah hampir tiba. Apapun, Kita hanya mampu merancang. Tuhan yang menentukanCINTACinta saya adalah pada kerjaya saya, keluarga saya iaitu mama, daddy, farra sandha, fasyina sandha, Daniel, elisya sandha, mahsuri, dani raiyan, amirul, Pengurus saya, Nik yasmin dan p.a saya iaitu Jane Thomas.Sahabat karib saya sejak dibangku sekolah lagi iaitu nana, kakak angkatsaya,Maria Farida.adik angkat saya iaitu Natasha dan jimbit, juga Kawanbaik saya saerah dan Hafiz.Tak lupa, Cinta sayapadaTeman2 saya di myspace yang selalu bagi semangat pada saya. Semogake temu lagi. Salam ramadhan. Terima kasih kerana sudi mendengar luahan hati saya.Terima kasih juga pada bloggers yang tidak jemu2 menghentam saya. Menabur fitnah. Memburukkan saya. Selagi anda masih menulis tentang saya (samada baik atau buruk), ianya membuktikan anda masih ingin ambil tahu tentang saya. Walaupun apa yang anda tulis adakalanya membuat saya menangis, saya tetap hargai.Thanks again,Nur Fasha Sandhahttp://www.myspace.com/angel_fashaARKIB BERITA: LAGI AKSI FASHA DAN JEJAI(\__/)(='.'=)(")_(")myartis 2009


INI PESANAN FAZLEY YAAKOB

Penyanyi Fazley Yaakob menerusi Insta Story miliknya telah memberi pesanan kepada mangsa banjir serta pihak yang ingin memberi bantuan.

Dalam status tersebut, Fazley berkata, tidak salah untuk membantu mangsa banjir tapi tidak perlu buat Live atau pun post di media sosial kerana bimbang ianya akan menjadi riak.

Fazley turut memberi pesanan berhubung penyediaan makanan, dimana ia perlu mengelakkan makanan yang berkuah atau bersantan kerana boleh cepat rosak.

Diakhir perkongsian itu, Fazley meminta jika mahu memberikan bekalan makanan, haruslah disediakan di dalam bekas yang mudah dimakan dan disertakan sekali sudu dan garfu.
Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"TAK PERLU UNGKIT SEMULA" - HANEZ AKUI SUAMI CEMBURU

"Saya terkejut apabila suami memaklumkan ada terbaca mengenai nama saya disebutnya, baru-baru ini. Perkara yang sudah lama berlalu, rasanya tak perlu diungkit semula, tambahan pula orang pun sudah lupa.

"Apabila dibangkitkan kembali, tentu ia boleh menimbulkan rasa kurang selesa kerana saya isteri orang. Sedikit sebanyak, pasti suami saya juga tertanya-tanya. Dia juga sepatutnya menjaga hati tunangnya.

"Memang selepas kenyataan itu keluar, ada yang meminta saya mengulas. Minta maaflah. Dulu, pasal isu saya pun dia ada bagi maklum balas. Tapi tak perlu rasanya, saya tiada kena mengena dengan dia.

"Jangan lagi kaitkan saya. Saya tak suka," tutur pelakon Hanez Suraya yang berharap penyanyi Awi Rafael tidak lagi mengaitkan namanya dalam apa jua kenyataan yang dikeluarkan bagi mengelakkan salah faham di pihak suaminya.

Klik untuk gambar besar

Selain statusnya sebagai isteri orang, Hanez juga berpendapat Awi sepatutnya lebih sensitif dan menjaga hati tunangnya.

Sebelum ini, penyanyi kelahiran Singapura itu ada menyebut mengenali tunangnya, pelakon Atikah Suhaime sejak lapan tahun lalu ketika masih menjadi teman lelaki Hanez.

Kata Awi, 32, pada awalnya perkenalan dengan Atikah adalah sekadar teman seperjuangan dalam seni sebelum mula rapat sejak lima bulan lalu. Pasangan selebriti terbabit bertunang pada 17 Mac lalu di Kota Singa.

Pada masa sama, Hanez mengakui suaminya, Romie Razin Adilha Abd Rais, agak cemburu namun yakin perasaan itu wujud disebabkan kasih sayang yang tidak berbelah bagi terhadapnya.

"Bukankah Cemburu tandanya sayang, tetapi tidaklah dia berlebihan-lebihan. Selepas tiga tahun hidup bersama, kami juga sudah saling memahami dan menerima diri masing-masing seadanya," katanya.

Pasangan terbabit berkahwin pada 25 Mac 2015 dan dikurniakan seorang anak perempuan, Putri Aleesya, yang kini berusia 2 tahun.

Sebagai bekas kekasih rasanya tidak Awi membangkitkan kembali hal dulu kala. Masing-masing juga sudah bertahun membawa haluan hidup berasingan, nanti apa pula kata cik tunang kan.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


AKHIRNYA NORISH MENGAKU LAHIRKAN ANAK

Norish Karman melahirkan bayi baru? Persoalan ini akhirnya terjawab apabila Norish mengakui bahawa dia memang ada melahirkan seorang anak lelaki.

Untuk info, anak yang diberi nama Haq Lutfie Alexander itu dilahir pada 24 September 2011 di sebuah hospital swasta di Subang.

Klik untuk imej besar...

“Awalnya saya runsing, bagaimana hendak saya memberitahu tentang kelahiran Haq kepada peminat dan media, tetapi selepas tersebar di internet, saya lega,” katanya dipetik sebagai berkata kepada media.

Namun bila ditanya tentang status anak tersebut, Norish bagaimanapun masih lagi enggan mendedahkannya. Katanya, biarlah kehadiran anaknya itu menjadi rahsia antara dirinya dengan Allah SWT.

“Ini anak saya, hidup mati saya. Bagaimana ia hadir itu adalah urusan antara saya, keluarga dan Allah kerana saya tidak mahu mengenang lagi perkara yang lepas.

“Saya seorang anak, wanita dan ibu, saya tidak akan membuat perkara tidak elok. Saya seorang ibu, naluri keibuan saya sangat kuat. Saya berani pertahankan kandungan ini meskipun saya tahu hidup saya akan susah kerana akan menjaganya seorang diri,” tambahnya bersungguh.


NABIL DIPANGGIL SPRM: "TANYA BERKENAAN PEMBUKAAN KEDAI..."

Bagi membantu siasatan berhubung aktiviti pengubahan wang haram oleh sindiket Macau Scam dan perjudian dalam talian, pelawak dan pengacara Nabil Ahmad, 37, mengesahkan dia antara individu yang tampil memberi keterangan di Ibu Pejabat Suruhanjaya Pencegahan Rasuah Malaysia (SPRM) di Putrajaya, semalam.

Nabil atau nama sebenarnya Ahmad Nabil Ahmad ketika dihubungi berkata, tiada apa-apa yang berlaku kerana dia tidak terbabit dengan kes ini.

Bagaimanapun, Nabil berkata dia dipanggil untuk membantu siasatan dan tiada apa-apa yang berlaku memandangkan dia tidak terbabit dengan sindiket tersebut.

"Kes ini sudah selesai. Mereka tanya berkenaan pembukaan kedai minuman Bubble Bee di Seremban dan saya maklumkan ia belum beroperasi lagi. Selepas itu mereka terus tak tanya apa-apa lagi dan itu sahaja soalannya. Ini kerana kalau tiada kedai buat apa nak siasat," katanya

Klik untuk gambar besar

Mengulas mengenai tarikh kedai minuman kendaliannya itu akan beroperasi, Nabil berkata dia menyerahkan segala-galanya kepada Shuib dan mungkin perlu tunggu sehingga kes tersebut selesai.

"Tunggulah kes Shuib selesai baru akan diteruskan. Lagipun semua urusan termasuk sewa kedai dia yang uruskan. Saya memang nak sangat buka kedai itu tapi tetap kena tunggu kesnya selesai. Saya sangat simpati dengan Shuib. Saya lega apabila tidak dikaitkan tapi saya harap kita dapat doakan untuk Shuib. Allah uji dia dan nak naikkan darjatnya," ujarnya.

Terdahulu, media melaporkan lima selebriti termasuk seorang wanita terdiri daripada pelakon, penyanyi dan pengacara tampil memberi keterangan di Ibu Pejabat SPRM di Putrajaya berkaitan kes tersebut. Sebelum ini, pelawak Shuib Sepahtu dipanggil oleh pihak SPRM.

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TERJEBAK DADAH SEJAK SEKOLAH, SEMUA JENIS SUDAH - ZAMANI MAHU MOHON MAAF JIKA IBU MASIH HIDUP

"Saya terus terang cakap.. Saya terjerumus dengan dadah sejak di bangku sekolah. Semua dadah daripada yang kurang kuat sampailah yang paling kuat semua saya dah.

"Andai dapat diputarkan waktu, kalau arwah ibu saya masih hidup.. saya mahu memohon maaf, mohon ampun kepada dia kerana telah memalukan nama keluarga. Saya nak cium tapak kaki dia. Saya rosakkan diri saya sendiri. Keluarga saya orang baik-baik. Mak bapak saya tak ajar saya jadi macam ni.

"Mereka dah didik saya dengan baik tapi saya yang tersasar," demikian kata penyanyi kumpulan Slam, Zamani yang mengakui dirinya sudah terjebak dengan dadah sejak sekolah lagi dan penyakit tulang belakangnya itu juga berpunca daripada dadah.

Zamani yang sudah bertahun menderita sakit tulang belakang melengkung atau dikenali sebagai skoliosis itu membuat pendedahan tersebut menerusi satu rancangan temu bual, Rumah No.107.

Klik untuk gambar besar

Menurut Zamani, jika dapat diundurkan masa kembali dia mahu memohon maaf kepada ibunya kerana telah memalukan nama keluarga sedangkan dia telah di didik dengan baik.

Dalam masa sama, Zamani turut bercerita semasa bermulanya kehidupan sebagai seorang artis, dia mengaku dirnya culture shock kerana mempunyai duit sendiri dan menggunakan duit itu untuk menghabiskan masa di kelab malam bersama kawan-kawannya.

Akhir kata, penyanyi lagu 'Gerimis Mengundang' itu berharap mereka diluar sana menjadikan ceritanya ini sebagai pendoman dan pengajaran kepada orang ramai.

Pada Mac lalu, Zamani memberitahu dia terpaksa menghentikan rawatan kerana masalah kewangan serta lebih selesa bergerak naik skuter tiga roda.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NIKAH TAHUN DEPAN - JAAFAR ONN PILIH JANDA SEBAGAI PENEMAN HIDUP

"Usianya 35 tahun, pernah berkahwin. Agak berisi sedikit orangnya dan menariknya, dia juga asal dari Johor. Kami berjumpa masa saya membuat persembahan di Kulai Jaya. Tanpa disedari, cintaku berputik dan awal 2015, saya sudah melamar dia. Seronok!" demikian kata Jaafar Onn yang memilih seorang janda sebagai peneman hidupnya.

Jaafar yang hampir 28 tahun hidup bersendirian itu bagaimanapun enggan mendedahkan nama dan wajah wanita yang bakal dikahwini itu kerana mahu memberi kejutan pada hari perkahwinannya nanti pada awal tahun hadapan.

"Mula-mula kita segan jugalah hendak ke tahap bercinta. Maklum sajalah, umur pun dah berapa, kan? Sangat jauh perbezaan antara kami. Bagaimanapun bila nampak macam boleh pergi jauh, kita berserah kepada Allah. Kalau sudah jodoh, tidak akan ke mana," ujar Jaafar dipetik sebagai berkata.

"Mana tahu, selepas hidup berdua balik, boleh jadi lebih baik. Boleh sama-sama melakukan ibadah dan bina hidup baharu bersama-sama," jelasnya.

Apa pun, semoga perjalanan majlis pernikahan Jaafar Onn dan juga bakal isteri nanti berjalan lancar selain dipermudahkan segala urusan.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


AL- FATIHAH - PELAKON 'GERAK KHAS', JEFF HASSAN KEMBALI KE RAHMATULLAH

Pada jam 2.25 pagi semalam, pelakon yang cukup sinonim dengan peranannya sebagai polis dalam drama rantaian popular, 'Gerak Khas' terbitan Skop Production iaitu Jeff Hassan, 56, dilaporkan telah meninggal dunia akibat serangan jantung di Hospital Segamat, Johor.

Berita pemergian Allahyarham Jeff disahkan oleh rakan artis yang juga Presiden Persatuan Seniman Malaysia (SENIMAN), Zed Zaidi ketika dihubungi, semalam, dengan menjelaskan pemergian arwah Jeff yang begitu aktif dalam persatuan termasuk bidang lakonan begitu dirasakan terutama bagi penggiat industri seni.

"Arwah adalah ahli yang aktif dalam persatuan termasuk bidang lakonan. Selalunya arwah akan dapat watak seperti polis, ahli perniagaan dan pelbagai lagi. Jadi, kita kehilangan seorang penggiat seni yang sangat aktif bukan sahaja dari sudut lakonan, malah kebajikan," katanya.

Dalam pada itu, rakan artis lain iaitu Halimatussa'diah Mohd Daud atau mesra disapa Mak Wan memberitahu, dia tidak mengetahui Jeff mempunyai penyakit kerana sering dilihat berada dalam keadaan sihat.Mak Wan yang sering bekerjasama dengan Jeff itu menyifatkan Allahyarham seorang pelakon yang baik dan berbakat.

Klik untuk gambar besar

"Dulu saya selalu juga bekerjasama dengan dia tapi saya tidak tahu pula dia pernah sakit sebab nampak dia sihat sahaja. Dia bagus berlakon. Dia selalu buat hal dia sendiri tak kacau orang lain. Dia akan menilik skrip dia dan tidak mencampuri urusan artis lain," ujarnya.

Jenazah Allahyarham Jeff atau nama sebenarnya, Muhammad Jefrey Hassan yang juga sering muncul dengan membawa watak imam termasuk sudah membintangi pelbagai drama itu disolatkan di Masjid Bandar Putra, Segamat sebelum dikebumikan di Tanah Perkuburan Kampung Jawa, Segamat, Johor, jam 8 pagi semalam.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PAVITHRA BAKAL BUAT KEMUNCULAN SEMULA, SELEWAT-LEWATNYA PETANG INI

Youtuber terkenal, Sugu Pavithra baru-baru ini memberitahu yang mereka kini enggan lagi mempunyai kaitan dengan YouTube, sebaliknya hanya mahu menjalani kehidupan biasa seperti sebelum ini. Kata mereka, keputusan untuk tidak lagi terlibat dengan sebarang perkara yang boleh meraih perhatian umum adalah keputusan bersama.

Namun terkini, Pavithra tampil memberi khabar gembira kepada umum, para peminat YouTuber sensasi 'Sugu Pavithra' apabila boleh menonton semula kemunculan pasangan itu menerusi saluran mereka, selewat-lewatnya pada petang ini.

Menurut Pavithra, beliau menjangkakan video baharu akan dimuat naik andai segala perbincangan dengan beberapa pihak selesai. suami kepada Pavithra, Sugu mengakui telah memadam semua 98 video di saluran berkenaan yang dimuat naik sejak Januari lepas atas beberapa faktor peribadi: "Saya sendiri yang padam semua video itu selepas apa yang terjadi (didakwa di mahkamah)," katanya.

Klik untuk gambar besar

Pada 24 Julai, Sugu mengaku tidak bersalah di Mahkamah Sesyen pada 24 Julai atas dakwaan memiliki senjata berbahaya dan menyebabkan kecederaan ke atas isterinya menggunakan telefon bimbit serta hulu sabit, Selasa lepas.

Bagaimanapun, isterinya Pavithra mengakui telah memaafkan perbuatan suaminya itu. Malah dirinya juga menyatakan enggan lagi menerima sebarang pengiktirafan atau penganugerahan ikon, sebaliknya mahu menumpu kepada penghasilan video masakan menerusi saluran Youtube seperti biasa.

Sebelum ini, media melaporkan polis menahan Sugu yang dalam keadaan mabuk membawa sabit mencari adik iparnya kerana masalah keluarga di luar wad bersalin Hospital Raja Permaisuri Bainun pada Selasa petang. Kejadian itu berpunca akibat salah faham antara suspek dengan isterinya berkaitan satu majlis yang berlangsung sehari sebelum hari kejadian.

Bercerita lanjut, Sugu yang juga bekas pekerja sebuah syarikat perladangan swasta di Sungai Siput turut mengakui hilang pendapatan daripada YouTube yang dianggap lumayan susulan tindakan memadam semua video.

"Tapi tidak mengapa, kerana saya ada tangan, kaki cukup boleh cari kerja. Sebelum (menjadi YouTuber) ini pun punca pendapatan dengan bekerja," katanya sambil mengucapkan terima kasih kepada pengikut setia yang kini berjumlah 787,000 orang.

www.myartis.com / Sumber: BERNAMA

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::